Integruotos baudžiamojo proceso informacinės sistemos programinės įrangos modernizavimo ir integracijos su Mokesčių apskaitos informacine sistema sukūrimo paslaugų viešojo pirkimo-pardavimo

sutarties

1 priedas



**INTEGRUOTOS BAUDŽIAMOJO PROCESO INFORMACINĖS SISTEMOS PROGRAMINĖS ĮRANGOS MODERNIZAVIMO IR INTEGRACIJOS SU MOKESČIŲ APSKAITOS INFORMACINE SISTEMA SUKŪRIMO PASLAUGOS (PPR-784)**

**TECHNINĖ SPECIFIKACIJA**

TECHNINĖS SPECIFIKACIJOS SANTRAUKA

1. Integruotos baudžiamojo proceso informacinės sistemos modernizavimo ir Integruotos baudžiamojo proceso informacinės sistemos – Mokesčių apskaitos informacinės sistemos integracijos funkcionalumo sukūrimo techninėje specifikacijoje (toliau – Techninė specifikacija) pateikiami reikalavimai, pagal kuriuos turi būti modernizuota Integruota baudžiamojo proceso informacinė sistema (toliau - IBPS) ir sukurti IBPS – Mokesčių apskaitos informacinės sistemos (toliau - MAIS) integracijos funkcionalumai.
2. Dokumente pateikiama informacija apie teisės aktus, kuriais turi vadovautis modernizavimo paslaugų teikėjas (toliau – Diegėjas), atrinktas viešojo pirkimo būdu ir su kuriuo bus pasirašyta modernizavimo paslaugų teikimo sutartis (toliau – Sutartis). Dokumente įvardijamas modernizavimo paslaugų pirkimo (toliau – Pirkimas) tikslas ir paskirtis (žr. 2 skyrių), aprašomi funkciniai (žr. skyrių) ir nefunkciniai (žr. 7 skyrių) reikalavimai.

# SĄVOKOS IR SUTRUMPINIMAI

| Sąvoka / sutrumpinimas | Paaiškinimas |
| --- | --- |
| ANK | Lietuvos Respublikos administracinių nusižengimų kodeksas |
| ANR | Administracinių nusižengimų registras |
| Baudos | Ne ginčo tvarka paskirtos ekonominės sankcijos/baudos, visų instancijų teismų, teisėjų, prokurorų baudžiamojo, administracinio ir civilinio procesų nustatyta tvarka paskirtos baudos bei baudos kaip bausmės, paskirtos už Lietuvos Respublikos baudžiamajame kodekse numatytų nusikalstamų veikų padarymą bei bylinėjimosi išlaidos |
| BPK | Lietuvos Respublikos baudžiamojo proceso kodeksas |
| DB | Duomenų bazė |
| Diegėjas, Paslaugų teikėjas | IBPS modernizavimo paslaugų teikėjas |
| Diegimas | IBPS modernizavimo siekiant įgyvendinti Projekto tikslus |
| ES | Europos Sąjunga |
| IBPS | Integruota baudžiamojo proceso informacinė sistema |
| ĮKNR | Įtariamųjų, kaltinamųjų ir nuteistųjų registras |
| IRD Projektas | Projekto veiklos, kurios IRD nustatytos Jungtinės veiklos sutartyje bei Projekto įgyvendinimo plane |
| IS | Informacinė sistema |
| Jungtinės veiklos sutartis | IRD su Projekto vykdytoju – VMI 2023 m. vasario 14 d. sudaryta Jungtinės veiklos sutartis Nr. 15R-69 dėl dalyvavimo bendroje jungtinėje veikloje įgyvendinant Projektą |
| MAIS | Mokesčių apskaitos informacinė sistema |
| Perkančioji organizacija, IRD | Informatikos ir ryšių departamentas prie Lietuvos Respublikos vidaus reikalų ministerijos |
| PĮ | Programinė įranga |
| Pirkimas | IBPS modernizavimo paslaugų pirkimas |
| Projektas | Projektas „Vienas langelis prievolėms valstybei sumokėti“ Nr. 04-012-P-0001, finansuojamas Ekonomikos gaivinimo ir atsparumo didinimo priemonės ir Lietuvos Respublikos valstybės biudžeto lėšomis ir įgyvendinamo pagal Tvarių viešųjų finansų plėtros programos pažangos priemonę Nr. 04-001-08-05-02 „Didinti (gerinti) mokestinių prievolių vykdymą“, kuriame IRD dalyvauja partnerio teisėmis pagal Jungtinės veiklos sutartį |
| Specialieji teisės aktai | LR įstatymai ir ES teisės aktai, reglamentuojantys ūkio subjektų administracinę atsakomybę |
| Sutartis | IBPS modernizavimo paslaugų teikimo sutartis |
| Techninė specifikacija | IBPS modernizavimo techninė specifikacija |
| VMI | Valstybinė mokesčių inspekcija prie Lietuvos Respublikos finansų ministerijos |

1. Kitos, šios Techninės specifikacijos Sąvokų ir sutrumpinimų lentelėje neapibrėžtos, bet dokumente naudojamos sąvokos yra apibrėžtos teisės aktuose, taikomuose Pirkimui ir jo objektui, ir suprantamos taip kaip naudojamos Pirkimo objekto kontekste ir gerojoje informacinių technologijų praktikoje.

# BENDRA INFORMACIJA

1. Informatikos ir ryšių departamentas prie Lietuvos Respublikos vidaus reikalų ministerijos (toliau – IRD arba Perkančioji organizacija), juridinio asmens kodas – 188774822, adresas – Šventaragio g. 2, LT-01510 Vilnius; telefonas +370 5 271 7177, elektroninio pašto adresas – ird@vrm.lt.
2. Perkančioji organizacija numato įsigyti projekto „Vienas langelis prievolėms valstybei sumokėti“ Nr. 04-012-P-0001 (toliau – Projektas), kuriame IRD dalyvauja partnerio teisėmis pagal 2023 m. vasario 14 d. jungtinės veiklos sutartį Nr. 15R-69, sudarytą su pagrindiniu Projekto vykdytoju – Valstybine mokesčių inspekcija prie Lietuvos Respublikos finansų ministerijos (toliau -VMI), IBPS modernizavimo paslaugas.
3. Detalūs reikalavimai IBPS modernizavimo paslaugoms pateikti toliau Techninėje specifikacijoje.

# PIRKIMO TIKSLAS IR UŽDAVINIAI

1. **Pirkimo objektas:**
   1. Perkančioji organizacija siekia įsigyti IBPS modernizavimo ir IBPS – MAIS integracijos funkcionalumų sukūrimo paslaugas;
2. **Pirkimo tikslas** – sudaryti Sutartį su Diegėju, kuris suteiktų šioje Techninėje specifikacijoje nurodytas paslaugas (realizuotų, įdiegtų, ištestuotų, išbandytų bei parengtų gamybinei eksploatacijai IBPS pakeitimus ir IBPS – MAIS integracijos funkcionalumus).
3. Pirkimo apimtis:
   1. atlikti detalią poreikių ir galimybių analizę;
   2. sumodeliuoti ir suprojektuoti funkcionalumą ir duomenų mainų sąsają;
   3. parengti ir suderinti visą numatytą dokumentaciją (žr. 7.8.1 skyrių);
   4. realizuoti funkcijas ir duomenų mainų sąsajas;
   5. įdiegti funkcijas ir duomenų mainų sąsajas;
   6. įdiegti duomenų bazes bei kitą reikiamą standartinę programinę įrangą;
   7. sėkmingai įvykdyti sukurtų funkcijų ir sukurtų sąsajų testavimą bei bandomąją eksploataciją;
   8. paruošti IBPS eksploatavimui;
   9. atlikti sukurto sprendimo bandomąją eksploataciją.
4. Sutarties įgyvendinimo metu turi būti vykdomos tokios **veiklos**:
   1. Sutarties įgyvendinimo inicijavimas;
   2. detali poreikių ir reikalavimų analizė;
   3. projektavimas ir techninės architektūros parengimas;
   4. konstravimas;
   5. diegimas testavimo aplinkoje;
   6. vidiniai ir priėmimo testavimai;
   7. našumo ir greitaveikos testavimai;
   8. diegimas gamybinėje aplinkoje;
   9. bandomoji eksploatacija;
   10. pridavimas;
   11. garantinė priežiūra.
5. Perkamų paslaugų **rezultatai**:
   1. realizuoti, įdiegti ir ištestuoti IBPS pakeitimai ir IBPS - MAIS integracijos funkcionalumai;
   2. parengta sprendimo techninė dokumentacija;
   3. suteikta garantinė priežiūra.

# INFORMACIJA APIE PROJEKTĄ ir IRD projektą

## Projekto tikslas ir uždaviniai

1. **Projekto tikslas**: centralizuoti prievolių valstybei administravimą, išvengiant funkcijų dubliavimo ir veiklą organizuojant vieno langelio principu.
2. Projekto apimtyje siekiama valstybės mastu sujungti į vieną visumą paskirtų ekonominių sankcijų/baudų bei visų instancijų teismų, teisėjų, prokurorų baudžiamojo, administracinio ir civilinio procesų nustatyta tvarka paskirtų baudų bei baudų kaip bausmių, paskirtų už Lietuvos Respublikos baudžiamajame kodekse numatytų nusikalstamų veikų padarymą bei bylinėjimosi išlaidų valstybės naudai (toliau – Baudos) informaciją ir administravimą, kas ateityje leis priimti sprendimus efektyvinančius valstybės lėšų valdymą, kitų viešųjų paslaugų teikimą ir kt. Skatinti savanorišką Baudų mokėjimą, gerinant administravimo procesą sudarant galimybes elektroniniu būdu informuoti asmenis apie paskirtas ekonomines sankcijas ir teismų priteistas sumas bei užtikrinant priemones jas patogiai sumokėti.
3. **Pagrindinės problemos, kurias siekiama spęsti šiuo Projektu:**
   1. Ekonominių sankcijų/baudų apskaitos decentralizavimas ir fragmentinis skaitmenizavimas.
   2. Visų instancijų teismų, teisėjų, prokurorų baudžiamojo, administracinio ir civilinio procesų nustatyta tvarka paskirtų baudų bei baudų kaip bausmių, paskirtų už Lietuvos Respublikos baudžiamajame kodekse numatytų nusikalstamų veikų padarymą bei bylinėjimosi išlaidų decentralizavimas.
   3. Decentralizuotas išieškojimo procesas.

## IRD PROJEKTO TIKSLAS IR UŽDAVINIAI

1. **IRD Projekto aprašymas:** Pagal Lietuvos Respublikos baudžiamojo proceso kodekso (toliau – BPK) 163 str. „Teisėtų ikiteisminio tyrimo pareigūno, prokuroro, ikiteisminio tyrimo teisėjo ar teismo nurodymų nevykdantiems asmenims taikomos prievartos priemonės“ liudytojas, be svarbios priežasties neatvykstantis dalyvauti procese, ar bet koks asmuo, nevykdantis ikiteisminio tyrimo pareigūno, prokuroro, ikiteisminio tyrimo teisėjo ar teismo teisėtų nurodymų, duodamų remiantis BPK ar kitais įstatymais, ar trukdantis tirti bei nagrinėti baudžiamąją bylą, gali būti nubaustas iki trisdešimties minimalių gyvenimo lygių (MGL) dydžio bauda, o BPK numatytais atvejais – areštu iki vieno mėnesio. Teisę skirti baudą turi prokuroras, ikiteisminio tyrimo teisėjas ar teismas, o areštą – tik ikiteisminio tyrimo teisėjas ar teismas. Įtariamasis ar kaltinamasis šiame straipsnyje nustatyta bauda gali būti nubaustas tik už neatvykimą dalyvauti procese be svarbios priežasties. Prokuroras skiria baudą nutarimu savo iniciatyva arba remdamasis ikiteisminio tyrimo pareigūno pareiškimu. Ikiteisminio tyrimo teisėjas ar teismas nutartimi skiria baudą ar areštą savo iniciatyva arba gavęs prokuroro prašymą. Ikiteisminio tyrimo vykdymo funkcijos ir jų duomenys bei ikiteisminio tyrimo vykdymo kontrolės funkcijos ir jų duomenys tvarkomi IBPS, šių prievartos priemonių skyrimo ir baudų administravimo procesas taip pat panašus ekonominių sankcijų administravimo procesą. Prokurorai nutarimus skirti baudą priima IBPS, duomenys skaitmenizuoti, tačiau paskirtų baudų mokėjimo administravimas nėra centralizuotas, neefektyvus, reikalauja žmogiškųjų resursų, todėl neužtikrinamas kontrolės mechanizmas. Projektu „Vienas langelis prievolėms valstybei apmokėti“ VMI siekiama perduoti procesinių prievartos priemonių - baudų, paskirtų baudžiamajame procese, (toliau – piniginės sankcijos) administravimo funkcijas, tokiu būdu supaprastinti ir atpiginti baudų, paskirtų baudžiamajame procese, administravimą bei išieškojimų valstybės naudai procesą. Tuo tikslu siekiama modernizuoti IBPS, sukurti IBPS integracinę sąsają su MAIS paskirtų baudų duomenų perdavimui ir apmokėjimo (ir išieškojimų) faktų gavimui.
2. **IRD Projekto tikslas** – padidinti priežiūros institucijų paskirtų piniginių sankcijų administravimo efektyvumą, pakeičiant piniginių sankcijų administravimo ir išieškojimo procesą – taikant jam mokesčių administravimo procesui taikytinas taisykles, numatytas Mokesčių administravimo įstatyme, piniginių sankcijų administravimo ir išieškojimo funkcijas priskiriant VMI. Tuo tikslu IRD Projektu siekiama modernizuoti ANR, sukurti ANR – MAIS integracijos funkcionalumą, leisiantį centralizuotai administruoti ūkio subjektams skirtas pinigines sankcijas, užtikrinti piniginių sankcijų vykdymą ir kontrolę, sukurti IBPS – MAIS integracijos funkcionalumą, leisiantį centralizuotai administruoti baudas, paskirtas prokurorų, užtikrinti šių prievartos priemonių vykdymą ir kontrolę, sukurti MAIS – ĮKNR integracijos funkcionalumą, leisiantį gauti duomenis apie sumokėtas (išieškotas baudas), paskirtas baudžiamajame procese.
3. **IRD projekto rezultatai:** panaudoti ANR administracinių nusižengimų registravimo modelį ir išplėsti ANR funkcionalumą bei modernizuoti integracijas su MAIS, kurie leistų centralizuotai registruoti ūkio subjektų padarytus teisės pažeidimus pagal ANK bei specialiuosius teisės aktus ir administruoti ūkio subjektams skirtas pinigines sankcijas. Tokiu būdu visa informacija apie pažeidimus, kurie savo esme sudaro administracinės atsakomybės turinį, valstybės mastu būtų tvarkoma vienoje vietoje – ANR, baudos, paskirtos pagal ANK ir specialiuosius teisės aktus, administruojamos centralizuotai. Taip pat siekiama išplėsti IBPS funkcionalumą prokuroro, ikiteisminio tyrimo teisėjo ar teismo paskirtai procesinės prievartos priemonei, susijusiai su baudos paskyrimo ir sumokėjimo duomenimis, apsikeisti bei sukurti abipusę IBPS – MAIS integraciją. Sprendimas leis efektyviau valdyti valstybės lėšas, teikti kitas su visų baudų administravimu susijusias viešąsias paslaugas. Laukiamas rezultatas – mažesnė paskirtų baudų dalis liks nesumokėta, daugiau kaip 37 institucijų darbuotojams nebereikės tvarkyti piniginių sankcijų apskaitos ir vykdyti jų sumokėjimo kontrolės, centralizuotas, supaprastintas ir atpigintas baudų, paskirtų pagal specialiuosius teisės aktus, administravimas bei išieškojimas valstybės naudai.
4. **Numatomos IBPS funkcijos, kurios bus sukurtos IRD Projekto metu**:
   1. prokuroro, ikiteisminio tyrimo teisėjo ar teismo paskirtai procesinės prievartos priemonei administruoti reikalingų duomenų tvarkymas;
   2. pranešimų apie prokuroro, ikiteisminio tyrimo teisėjo ar teismo paskirtos procesinės prievartos priemonės, susijusios su baudomis teikimas MAIS;
   3. pranešimų apie atliktas įmokas, taip pat išieškojimo vykdymą pagal paskirtas procesinės prievartos priemones gavimas ir duomenų atvaizdavimas IBPS konkrečioje ikiteisminio tyrimo byloje ar Tarptautinės pagalbos byloje, prokuroro ir ikiteisminio tyrimo teisėjo ir/ar teismo informavimas konkrečioje ikiteisminio tyrimo byloje ar Tarptautinės pagalbos byloje.
5. **IRD projekto vieta**: IRD Projektas bus įgyvendinamas IRD, adresu: Šventaragio g. 2, LT-01510, Vilnius. ANR, IBPS, ĮKNR ir integracinių sąsajų programinė įranga nuosavybės teise priklausys IRD, kuris yra galutinis naudos gavėjas. Programinę įrangą naudos visos ūkio subjektų priežiūrą vykdančios institucijos, prokuratūros ir IRD.

# SUSIJUSIŲ DOKUMENTŲ SĄRAŠAS

1. Teisės aktai, reglamentuojantys kompiuterizuojamą veiklos sritį, kuriais turi vadovautis Diegėjas:
   1. Lietuvos Respublikos baudžiamojo proceso kodeksas;
   2. Lietuvos Respublikos baudžiamasis kodeksas;
   3. Lietuvos Respublikos administracinių nusižengimų kodeksas;
   4. Lietuvos Respublikos policijos įstatymas;
   5. Lietuvos Respublikos prokuratūros įstatymas;
   6. Lietuvos Respublikos teismų įstatymas;
   7. Lietuvos Respublikos nacionalinės teismų administracijos įstatymas;
   8. Lietuvos Respublikos asmens duomenų, tvarkomų nusikalstamų veikų prevencijos, tyrimo, atskleidimo ar baudžiamojo persekiojimo už jas, bausmių vykdymo arba nacionalinio saugumo ar gynybos tikslais, teisinės apsaugos įstatymas;
   9. Integruotos baudžiamojo proceso informacinės sistemos Elektroninių paslaugų portalo paslaugų teikimo taisyklės, patvirtintos Lietuvos Respublikos vidaus reikalų ministro 2021 m. rugsėjo 13 d. įsakymu Nr. 1V-718 „Dėl Integruotos baudžiamojo proceso informacinės sistemos Elektroninių paslaugų portalo paslaugų teikimo taisyklių patvirtinimo“;
   10. Integruotos baudžiamojo proceso informacinės sistemos nuostatai, patvirtinti Lietuvos Respublikos vidaus reikalų ministro, Lietuvos Respublikos generalinio prokuroro, Nacionalinės teismų administracijos direktoriaus 2012 m. rugsėjo 27 d. įsakymu Nr. 1V-702/I-294/6P-101-(1.1) „Dėl Integruotos baudžiamojo proceso informacinės sistemos įsteigimo ir jos nuostatų patvirtinimo“;
   11. Lietuvos Respublikos teisės gauti informaciją ir duomenų pakartotinio naudojimo įstatymas;
   12. 2017 m. spalio 12 d. Tarybos reglamentas (ES) 2017/1939, kuriuo įgyvendinamas tvirtesnis bendradarbiavimas Europos prokuratūros įsteigimo srityje, nustatomas Europos prokuratūros veikimo pagrindas;
   13. Baudžiamosios bylos duomenų tvarkymo elektronine forma ikiteisminio tyrimo metu tvarkos aprašas, patvirtintas Lietuvos Respublikos vidaus reikalų ministro ir Lietuvos Respublikos generalinio prokuroro 2016 m. sausio 29 d. įsakymu Nr. 1V-67/I-31 „Dėl Baudžiamosios bylos duomenų tvarkymo elektronine forma ikiteisminio tyrimo metu tvarkos aprašo patvirtinimo“;
   14. Lietuvos Respublikos generalinio prokuroro 2014 m. gruodžio 29 d. įsakymas Nr. I-288 „Dėl baudžiamojo proceso dokumentų formų patvirtinimo“;
   15. Lietuvos Respublikos teisingumo ministro 2015 m. kovo 30 d. įsakymas Nr. 1R-89 „Dėl pavyzdinių formų patvirtinimo“.
2. Teisės aktai, reglamentuojantys informacinių išteklių valdymą ir tvarkymą:
   1. Lietuvos Respublikos valstybės informacinių išteklių valdymo įstatymas;
   2. Valstybės informacinių sistemų gyvavimo ciklo valdymo metodika, patvirtinta Informacinės visuomenės plėtros komiteto prie Susisiekimo ministerijos direktoriaus 2014 m. vasario 25 d. įsakymu Nr. T-29 „Dėl Valstybės informacinių sistemų gyvavimo ciklo valdymo metodikos patvirtinimo“;
   3. Valstybės informacinių sistemų steigimo, kūrimo, modernizavimo ir likvidavimo tvarkos aprašas, patvirtintu Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“;
   4. Informacinių sistemų, kuriomis tvarkoma informacija, susijusi su dokumentų valdymu, steigimo, kūrimo, modernizavimo ir likvidavimo tvarkos aprašas, patvirtintas Lietuvos vyriausiojo archyvaro 2013 m. birželio 18 d. įsakymu Nr. V-45 „Dėl Informacinių sistemų, kuriomis tvarkoma informacija, susijusi su dokumentų valdymu, steigimo, kūrimo, modernizavimo ir likvidavimo tvarkos aprašo patvirtinimo“.
3. Duomenų saugą reglamentuojantys teisės aktai:
   1. 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p);
   2. Lietuvos Respublikos asmens duomenų teisinės apsaugos įstatymas;
   3. Lietuvos Respublikos kibernetinio saugumo įstatymas;
   4. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašas, patvirtintas Lietuvos Respublikos Vyriausybės 2018 m. rugpjūčio 13 nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“;
   5. Bendrųjų elektroninės informacijos saugos reikalavimų aprašas, patvirtintas Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir Valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo;
   6. Duomenų teikimo formatų ir standartų rekomendacijos, patvirtintos Informacinės visuomenės plėtros komiteto prie Susisiekimo ministerijos direktoriaus 2013 m. kovo 25 d. įsakymu Nr. T-36 „Dėl Duomenų teikimo formatų ir standartų rekomendacijų patvirtinimo“;
   7. Nacionalinės ryšių ir informacinių sistemų spragų atskleidimo tvarkos aprašas, patvirtintas Lietuvos Respublikos krašto apsaugos ministro 2021 m. liepos 9 d. įsakymu Nr. V-484 „Dėl Nacionalinės ryšių ir informacinių sistemų spragų atskleidimo tvarkos aprašo patvirtinimo“;
   8. Elektroninių paslaugų kūrimo metodika, patvirtinta Lietuvos Respublikos susisiekimo ministro 2015 m. spalio 7 d. įsakymu 3-416(1.5 E) „Dėl metodinių dokumentų patvirtinimo“;
   9. Lietuvos standartai LST ISO/IEC 27002 ir LST ISO/IEC 27001;
   10. Atviro tinklo programų saugumo projekto (angl. The Open Web Application Security Project (OWASP) programinės įrangos saugos užtikrinimo standartas (angl. Application Security Verification Standard, OWASP saugaus programavimo gidu (angl. OWASP Secure Coding Practices), OWASP saugumo testavimo metodika (angl. OWASP Testing Guide), OWASP mobiliųjų aplikacijų testavimo metodika (angl. OWASP Mobile Security Testing Guide), OWASP mobiliųjų aplikacijų saugos užtikrinimo standartu (angl. OWASP Mobile Application Security Verification Standard), Etiško įsilaužimo testavimo vykdymo standartu (angl. Penetration Testing Execution Standard (PTES), Atviro kodo saugumo testavimo metodika (angl. Open Source Security Testing Methodology Manual (OSSTMM), Informacinių sistemų saugumo vertinimo gairėmis (angl. Information Systems Security Assessment Framework (ISSAF), Sistemų administratorių, audito, tinklų ir saugumo instituto (angl. The SysAdmin, Audit, Network, and Security Institute (SANS) metodikomis, Nacionalinio standartų ir technologijų instituto (angl. NIST) SP 800-30 standartu ar lygiavertėmis saugumo nustatymo ir vertinimo metodikomis;
   11. Valstybinės duomenų apsaugos inspekcijos metodiniai dokumentai dėl duomenų saugumo priemonių ir rizikos įvertinimo, pritaikytosios ir standartizuotosios duomenų apsaugos informacinės sistemos gyvavimo cikle ir kiti metodiniai dokumentai ir rekomendacijos;
   12. Nacionalinio kibernetinio saugumo centro prie Krašto apsaugos ministerijos metodiniai dokumentai ir rekomendacijos.
   13. Kiti susiję teisės aktai ir jų redakcijos.
4. Diegėjas privalo vadovautis ne tik aukščiau išvardintais, bet ir visais kitais su Sutarties įgyvendinimu susijusiais teisės aktais, taip pat jų naujausiais pakeitimais ir papildymais. Diegėjas turi vadovautis vykdymo metu naujai priimtais teisės aktai, jeigu jie susiję su Sutarties įgyvendinimu ir yra priimti ne vėliau kaip iki priėmimo testavimo etapo pabaigos.

# ESAMA IBPS SITUACIJA

1. IBPS sukūrimo pagrindai, esama IBPS technologinė sąranka ir dokumentacija:
   1. Baudžiamasis procesas yra griežtai formalizuotas procesas, kurį reglamentuoja BPK. Baudžiamasis procesas, daugiausia ikiteisminio tyrimo stadija, taip pat turi būti organizuojama remiantis Lietuvos Respublikos generalinio prokuroro rekomendacijomis. Baudžiamąjį procesą sudaro šios stadijos: ikiteisminis tyrimas, bylų procesas pirmosios instancijos teisme, bylų procesas apeliacinės instancijos teisme, nuosprendžio ir nutarties vykdymas, bylų procesas kasacinės instancijos teisme. Taigi, nuo nusikalstamos veikos požymių nustatymo (ikiteisminio tyrimo pradžia) iki įsiteisėjusio apkaltinamojo teismo nuosprendžio įvykdymo baudžiamasis procesas pereina visas savo BPK numatytas stadijas. Tačiau baudžiamasis procesas gali pasibaigti ir ankstesnėse stadijose, pavyzdžiui, nutraukus ikiteisminį tyrimą BPK įtvirtintais pagrindais, pirmosios ar apeliacinės instancijos teisme priėmus išteisinamąjį nuosprendį, kuris įsiteisėja ir kt. Baudžiamasis procesas yra ilgas ir sudėtingas procesas, kadangi jame dalyvauja daug baudžiamojo proceso dalyvių, egzistuoja daug proceso alternatyvų ir eigos scenarijų priklausomai nuo priimtų procesinių sprendimų. Proceso tolimesnė eiga priklauso nuo kiekviename žingsnyje priimtų sprendimų, kurių alternatyvų yra pakankamai daug, taigi detaliai apibrėžti baudžiamojo proceso eigą ir žingsnius kiekvienu atveju yra pakankamai sudėtinga.
   2. Pagal BPK ikiteisminis tyrimas prokuroro ar ikiteisminio tyrimo įstaigos pareigūno sprendimu pradedamas gavus skundą, pareiškimą ar pranešimą apie nusikalstamą veiką. Tyrimas pradedamas ir tuomet, jeigu prokuroras ar ikiteisminio tyrimo įstaigos pareigūnas pats nustato nusikalstamos veikos požymius ir surašo dėl to tarnybinį pranešimą. Ikiteisminį tyrimą organizuoja ir jam vadovauja prokuroras, o tyrimą atlieka ikiteisminio tyrimo pareigūnai. Pagal BPK 165 straipsnį pagrindinė ikiteisminio tyrimo įstaiga yra policija. Be policijos, kitos ikiteisminį tyrimą galinčios atlikti įstaigos yra Valstybės sienos apsaugos tarnyba Valstybės sienos apsaugos tarnyba prie Lietuvos Respublikos vidaus reikalų ministerijos (toliau – VSAT), Lietuvos Respublikos specialiųjų tyrimų tarnyba (toliau – STT), Lietuvos kariuomenės Karo policija, Finansinių nusikaltimų tyrimo tarnyba prie Lietuvos Respublikos vidaus reikalų ministerijos (toliau – FNTT), Muitinės kriminalinė tarnyba, Priešgaisrinės apsaugos ir gelbėjimo departamentas prie Lietuvos Respublikos vidaus reikalų ministerijos (toliau – PAGD). Ikiteisminį tyrimą taip pat atlieka esančių tolimajame plaukiojime jūros laivų kapitonai ir Lietuvos kalėjimų tarnybos direktorius arba jo įgalioti bausmių vykdymo sistemos pareigūnai. Pažymėtina, kad ikiteisminio tyrimo pareigūnas, atliekantis ikiteisminį tyrimą, bei tyrimą kontroliuojantis ir organizuojantis prokuroras, vykdydamas pareigą atskleisti nusikalstamą veiką, privalo pagal savo kompetenciją imtis visų BPK ir kituose įstatymuose numatytų priemonių ir per trumpiausią laiką atlikti tyrimą bei atskleisti nusikalstamą veiką. Šios pareigos vykdymas tiesiogiai susijęs su BPK ir Rekomendacijose reglamentuota baudžiamojo proceso veiksmų atlikimo ir procesinių prievartos priemonių taikymo tvarka ir vadovaujantis šių teisės aktų normomis IBPS realizuotas ikiteisminio tyrimo atlikimo, organizavimo ir kontrolės funkcionalumas. 2016 m. pradėta naudoti IBPS, kurios paskirtis – kompiuterizuoti ir automatizuoti baudžiamojo proceso veiksmus ir procedūras, užtikrinti baudžiamojo proceso visapusišką informacinį aprūpinimą, kaupti, valdyti ir teikti su baudžiamuoju procesu susijusią informaciją bei teisinę įrodomąją galią turinčius el. dokumentus, keistis baudžiamojo proceso informacija ir teisinę įrodomąją galią turinčiais el. dokumentais nacionalinėms teisėsaugos institucijoms skatinant ir plėtojant teisėsaugos ir kitų institucijų bendradarbiavimą, tarpusavio supratimą, šių institucijų veiksmų koordinavimą.
   3. IBPS realizuotas tarptautinės teisinės pagalbos modulis, sudarantis galimybę specializuotam prokurorui (Generalinės prokuratūros ar apygardos prokuratūros prokurorui, besispecializuojančiam tarptautinio susižinojimo baudžiamosiose bylose srityje), tyrimą organizuojančiam ir kontroliuojančiam prokurorui bei ikiteisminio tyrimo pareigūnui atlikti proceso veiksmus, susijusius su tarptautinės teisinės pagalbos vykdymu (Europos tyrimo orderio, Europos arešto orderio bei Teisinės pagalbos prašymo parengimu, išsiuntimu iš Lietuvos į ES valstybes ir gavimu iš ES valstybių į Lietuvą įvairiais būdais (paprastu paštu, elektroniniu paštu, faksu ir kt.) bei jų vykdymu). Visas tarptautinės teisinės pagalbos modulio procesas realizuotas, vadovaujantis BPK, bei kitomis nacionalinės ir tarptautinės teisės aktų nuostatomis. Taip pat IBPS realizuotas funkcionalumas, susijęs su Europos prokuratūros, atsakingos už Europos Sąjungos finansiniams interesams kenkiančių nusikaltimų tyrimą, baudžiamąjį persekiojimą ir bylų perdavimą į teismą, tai yra, Europos prokuratūra pagal savo kompetenciją dalyvauja baudžiamajame procese per Lietuvos Respublikos teritorijoje veikiančius Europos deleguotąjį prokurorą ir Europos prokurorą.
   4. IBPS realizuotas funkcionalumas, sudarantis galimybę ikiteisminio tyrimo pareigūnui atliekančiam ikiteisminį tyrimą, bei tyrimą kontroliuojančiam ir organizuojančiam prokurorui IBPS priemonėmis teikti baudžiamojo proceso dalyviams elektronines paslaugas ir kaupti baudžiamojo proceso dalyviams suteiktų elektroninių paslaugų ir gautus iš baudžiamojo proceso dalyvių duomenis ir informaciją. Sukurtame Elektroninių paslaugų portale (toliau – EPP) tvarkomi ir kaupiami baudžiamojo proceso dalyviams ikiteisminio tyrimo vykdymo ir skundo, pareiškimo ar pranešimo apie nusikalstamą veiką nagrinėjimo (patikslinimo) metu teikiamų elektroninių paslaugų ir gautų iš baudžiamojo proceso dalyvių duomenys ir informacija. Elektroninių paslaugų portale teikiamos šios pagrindinės paslaugos:
      1. Ikiteisminio tyrimo procedūros vykdymas, informuojant tyrime dalyvaujantį asmenį apie proceso veiksmo atlikimą;
      2. Susipažinimo su ikiteisminio tyrimo bylos ir medžiagos, kurioje priimtas nutarimas atsisakyti pradėti ikiteisminį tyrimą, medžiagos teikimas ir jų kopijų užsakymas;
      3. Informavimas apie ikiteisminio tyrimo sprendimus, įvykius;
      4. Papildomos, su ikiteisminiu tyrimu susijusios informacijos teikimas;
      5. Prašymų, skundų ar kitokių dokumentų, susijusių su ikiteisminio tyrimo procesu, teikimas;
      6. Atsakymų į prašymus, skundus, susijusių su ikiteisminio tyrimo procesu, teikimas.
   5. IBPS yra centralizuota informacinė sistema, kurios funkcijomis naudojasi šios institucijos:
      1. PD ir kitos policijos įstaigos;
      2. Generalinė prokuratūra ir apygardų prokuratūros;
      3. Europos deleguotųjų prokurorų biuras;
      4. Lietuvos teismai;
      5. VSAT;
      6. PAGD;
      7. FNTT;
      8. STT;
      9. Muitinės kriminalinė tarnyba;
      10. Lietuvos kalėjimų tarnyba;
      11. Lietuvos kariuomenės Karo policija;
      12. Lietuvos Respublikos teisingumo ministerija.
   6. Šios įstaigos IBPS pagalba organizuoja ir vykdo ikiteisminio tyrimo ir tarptautinės teisinės pagalbos veiklas, apibrėžtas BPK, nacionalinės ir tarptautinės teisės aktuose, bei užtikrina baudžiamojo proceso dalyvių teisių į nusikalstama veika padarytos žalos atlyginimą įgyvendinimą, reglamentuotą nacionaliniuose teisės aktuose.
   7. IBPS yra įgyvendinti institucijų, vykdančių ikiteisminį tyrimą ir tarptautinį bendradarbiavimą, susijusį su baudžiamuoju procesu, procesai. Vykdant ikiteisminį tyrimą ir tarptautinį bendradarbiavimą, susijusį su baudžiamuoju procesu, dalyvauja skirtingų ir apibrėžtų vaidmenų naudotojai (tyrėjas, padalinio vadovas, įstaigos vadovas, specializuotas prokuroras, tyrimą organizuojantis ir kontroliuojantis prokuroras, aukštesnysis prokuroras, Europos prokuroras, Europos deleguotasis prokuroras, teisėjas, teisėjo padėjėjas, raštinės darbuotojai, specialistas, tyrimų vadovas ir kt.), kurie procese atlieka skirtingas funkcijas bei turi jiems pritaikytas prieigos teises bei pritaikytą naudotojo sąsajos aplinką (pvz., tyrėjo, prokuroro ir teisėjo galimos vykdyti funkcijos skiriasi, naudotojo sąsaja, nors ir seka bendrus dizaino principus, taip pat yra pritaikyta konkrečiai naudotojo rolei). IBPS EPP sudaryta galimybė visiems baudžiamojo proceso dalyviams: įtariamajam, trauktinam baudžiamojon atsakomybėn juridiniam asmeniui, nukentėjusiajam, civiliniam ieškovui, atstovui pagal įstatymą, civiliniam atsakovui, ekspertui, gynėjui, įgaliotam atstovui, liudytojui, pareiškėjui, specialistui, specialiajam liudytojui, trauktino baudžiamojon atsakomybėn juridinio asmens atstovui, vertėjui, užstato davėjui, asmeniui, kurio nuosavybės teisės laikinai apribotos ar konfiskuotas turtas, asmeniui, kurį siekiama įpareigoti atskleisti informacijos šaltinio paslaptį, vaikų teisių apsaugos specialistui naudotis elektroninėmis paslaugomis.
   8. Šiuo metu IBPS priemonėmis kaupiami ikiteisminio tyrimo įstaigos registruojamų įvykių, kuriuose, vadovaujantis BPK nuostatomis, priimti nutarimai atsisakyti pradėti ikiteisminį tyrimą ir IT bylos bei TP bylos duomenys, sudaryta galimybė nacionalinėms teisėsaugos institucijoms bei Europos prokuratūros vardu veikiantiems Europos deleguotajam prokurorui ir Europos prokurorui kaupti, valdyti ir teikti (keistis) informaciją, susijusią su baudžiamuoju procesu, ir teisinę įrodomąją galią turinčiais elektroniniais dokumentais, skatinant ir plėtojant teisėsaugos ir kitų institucijų bendradarbiavimą, tarpusavio supratimą ir veiksmų koordinavimą, bei užtikrinant baudžiamojo proceso visapusišką informacinį aprūpinimą. Taip pat IBPS kaupiami baudžiamojo proceso dalyviams per IBPS EPP suteiktų elektroninių paslaugų ir gautų iš baudžiamojo proceso dalyvių duomenys, informacija ir procesiniai dokumentai. Visos ikiteisminio tyrimo įstaigos naudojasi IBPS sistema. IBPS naudotojai nuolat dirba su šia sistema, sprendimai priimami ir veiksmai atliekami sistemoje. Tokiu būdu IBPS įgalino baudžiamojo proceso veiksmų eigą ir jos rezultatus perkelti į elektroninę erdvę. IBPS kaupiama, valdoma ir teikiama aktuali su ikiteisminiu tyrimu, bei tarptautiniu bendradarbiavimu, baudžiamojo proceso srityje, susijusi informacija bei teisinę galią turintys elektroniniai dokumentai. Baudžiamosios bylos duomenų tvarkymo elektronine forma ikiteisminio tyrimo metu tvarką nustato Lietuvos Respublikos vidaus reikalų ministro ir Lietuvos Respublikos generalinio prokuroro 2016 m. sausio 29 d. įsakymas Nr. 1V-67/I-31 „Dėl Baudžiamosios bylos duomenų tvarkymo elektronine forma ikiteisminio tyrimo metu tvarkos aprašo patvirtinimo“.
   9. Be dokumentų taip pat įgalintas foto ir vaizdo įrašų informacijos saugojimas, peržiūra bei keitimasis DARSIS posistemyje. Informacijos paieška vykdoma naudojant lanksčius paieškos mechanizmus, leidžiančius naudotojams gauti reikalingą informaciją el. būdu greitai bei saugiai. IBPS pagalba automatiškai vienoje vietoje generuojama baudžiamųjų bylų struktūra, procesinių dokumentų blankai, 10, 20, 30, 40 ir 50 duomenų formos, fiksuojant visų tyrime dalyvaujančių įstaigų pareigūnų procesinius veiksmus ir informaciją, susijusią su nusikalstamos veiklos tyrimu nuo jo užregistravimo iki galutinio sprendimo priėmimo.
   10. Dokumentų rengimas IBPS yra realizuotas taip, kad duomenis, reikalingus dokumentui sukurti, IBPS naudotojas įrašo (duomenys, kurie jau egzistuoja, yra automatizuotai užpildomi) interneto naršyklėje, o šių duomenų pagrindu sukuriamas PDF formato oficialų patvirtintą blanką atitinkantis dokumentas (naudotojui sudaroma galimybė šį dokumentą atsisiųsti ir Microsoft Word formatu). Sukurtą dokumentą naudotojas gali tiek pasirašyti elektroniniu parašu, tiek atsispausdinti ir pasirašyti ranka. Pastaruoju atveju skenuotą ranka pasirašytą dokumentą ar el. dokumento nuorašą IBPS leidžia įkelti ir išsaugoti prie sistemoje esančio dokumento (kaip skaitmeninę dokumento kopiją arba kaip pagrindinį dokumentą (su skaitmeninės kopijos tikrumo žyma). IBPS taip pat leidžia įkelti atskirai, ne IBPS priemonėmis parengtą dokumentą ir įvesti jo turinį kaip metaduomenis.
   11. Prieigos prie IBPS duomenų ribojimas yra realizuotas IT bylos, TP bylos, sprendimų ir veiksmų bei dokumentų lygyje, t. y. jei naudotojui buvo pavesta atlikti vieną veiksmą arba pasirašyti vieną dokumentą, tai naudotojas gali matyti tik tą veiksmą ar dokumentą, tačiau negali matyti nei kitų bylų, nei tos pačios bylos kitų duomenų. Naudotojai, kurie yra priskirti prie bylos (IT pareigūnai, prokurorai, IT teisėjai), gali vykdyti visus jiems galimus atlikti veiksmus su visomis jiems priskirtomis IT bylomis.
   12. IBPS sudaro šie komponentai:
       1. IT vykdymo posistemis;
       2. IT kontrolės posistemis;
       3. IT teisėjo veiksmų posistemis;
       4. IBPS integracinė terpė;
       5. Duomenų mainų posistemis;
       6. Dokumentų ir užduočių valdymo bei el. pasirašymo posistemis;
       7. Paieškos posistemis;
       8. Ataskaitų posistemis;
       9. Bendrųjų klasifikatorių posistemis;
       10. Audituojamų įvykių posistemis;
       11. DARSIS;
       12. Elektroninių paslaugų portalas.
   13. IBPS sistema yra integruota su:
       1. ĮKNR (Įtariamųjų, kaltinamųjų ir nuteistųjų registras);
       2. NVŽR (Nusikalstamų veikų žinybinis registras);
       3. IAR (Ieškomų asmenų, neatpažintų lavonų ir nežinomų bejėgių asmenų žinybinis registras);
       4. IGR (Ieškomų ginklų registras);
       5. GR (Gyventojų registras);
       6. JAR (Juridinių asmenų registras);
       7. UR (Užsieniečių registras);
       8. HDR (Habitoskopinių duomenų registras);
       9. TAAR (Turto arešto aktų registras);
       10. AR (Adresų registras);
       11. DDR (Daktiloskopinių duomenų registras);
       12. DNRDR (DNR duomenų registras);
       13. INDR (Ieškomų ir rastų numeruotų bei individualius požymius turinčių daiktų ir dokumentų registras);
       14. DVS (Policijos dokumentų valdymo sistema);
       15. PRĮR (Policijos registruojamų įvykių registras);
       16. LITEKO (Lietuvos teismų informacinė sistema);
       17. IPS (Informacinė prokuratūrų sistema);
       18. PAIS (Prokuratūros administravimo informacinė sistema);
       19. ANR (Administracinių nusižengimų registras);
       20. PPPTR (Prevencinių poveikio priemonių taikymo registras).
       21. ITPR (Ieškomų transporto priemonių registras);
       22. KTPR (Lietuvos Respublikos kelių transporto priemonių registras);
       23. NTR (Nekilnojamojo turto registras);
       24. TSMPR (Lietuvos Respublikos traktorių, savaeigių ir žemės ūkio mašinų ir jų priekabų registras);
       25. N.SIS (Lietuvos nacionalinė Šengeno informacinė sistema);
       26. Interpolo generalinio sekretoriato duomenų bazė;
       27. Sodra (Valstybinio socialinio draudimo fondo valdybos prie Socialinės apsaugos ir darbo ministerijos informacinė sistema);
       28. TEISIS (Teisinės pagalbos paslaugų informacinė sistema);
       29. Advokatų registras;
       30. MMR (Mokesčių mokėtojų registras).
   14. Taip pat IBPS sistema yra integruota su PO vidinėmis Vidaus reikalų integracinės platformos sistemomis (klasifikatorių sistema, naudotojų veiksmų audito sistema AUDIT III, naudotojų administravimo sistema ADMIN III ir pan.) ir išorinėmis GP bei NTA naudotojų administravimo sistemomis. Integravimui naudojamos įvairios technologijos (WebServices, PL/SQL ir pan.), vykdomi tiek informacijos teikimo, tiek abipusiai duomenų mainai.
   15. IBPS įgyvendintas dokumentų ir užduočių valdymo komponentas DUVP (paremtas licencine programine įranga „Dokumentų valdymo sistemos „Avilys“ platforma ir dokumentų ir užduočių valdymo posistemio programinė įranga“. Dabartinė versija yra DUVP 1.3.9), ikiteisminio tyrimo bylos valdomos kompleksiškai (bylą sudaro nevienarūšių duomenų rinkiniai), kai vieną bylą sudaro loginiais ryšiais susieti saugomi skirtingų rūšių ir formatų dokumentai. Įprastai ikiteisminį tyrimą sudaro vidutiniškai 400 skirtingų rūšių (prašymai, nutarimai, nutartys, protokolai, teisinės pagalbos prašymai ir pan.) dokumentų, turinčių aibę skirtingų metaduomenų (organizacijos duomenys, dalyvių duomenys ir kt. informacija).
   16. IBPS architektūra:
       1. IBPS realizuojama kaip Java web aplikacija, kuri diegiama kaip ZK konteineris Apache Tomcat aplikacijų serveryje. Sistemoje naudojama 3 lygių architektūra, kurią sudaro naudotojo, veiklos logikos ir duomenų bazės lygiai:
          1. Naudotojo lygiui naudojamas ZK Framework  9.6.0.2;
          2. Veiklos logikai Spring Framework 4.3.30 servisai;
          3. Duomenų bazei (Oracle DBVS) Hibernate ORM framework 5.1.0 ir iBATIS.
       2. IBPS EPP realizuota kaip Java web aplikacija. Ji yra trijų lygių architektūros:
          1. Naudotojo sąsajos lygis – Angular vartotojo sąsaja;
          2. Verslo logikos lygis – SpringBoot REST komponentas;
          3. Duomenų lygis – PostreSQL DB ir ActiveMQ.
       3. Duomenų indeksavimui ir paieškai naudojamas Apache Solr (Apache Solr 7.2).
       4. Duomenų modelis sukurtas atsižvelgiant į reikalavimus duomenų struktūroms. Duomenų saugojimui naudojama Oracle duomenų bazės valdymo sistema.
   17. Paslaugų teikėjui, pagal poreikį, susipažinimui bus pateikta tokia dokumentacija:
       1. IBPS techninis aprašymas (specifikacija);
       2. IBPS ir IBPS EPP projektavimo dokumentacija;
       3. IBPS duomenų modelis;
       4. IBPS sistemos architektūros dokumentacija;
       5. IBPS administratoriaus dokumentacija;
       6. IBPS naudotojų vadovas.

# FUNKCINIŲ REIKALAVIMŲ APRAŠYMAS

## BENDRIEJI FUNKCINIAI REIKALAVIMAI

1. Atliekant IBPS modernizavimą kiek įmanoma turi būti naudojamas dabartinis IBPS funkcionalumas (paieškos kriterijų įvedimo, klasifikatorių reikšmių pasirinkimo, paieškos inicijavimo, paieškos rezultatų filtravimo, spausdinimo ir eksportavimo, paieškos kriterijų išvalymo, el. pasirašymo, teisių ir rolių valdymo ir kt.). Esant poreikiui šie funkcionalumai (komponentai) turi būti modernizuoti, kad būtų užtikrintas tinkamas jų veikimas su naujai kuriamu / modernizuojamu funkcionalumu.
2. Naujai kuriamos / modernizuojamos IBPS procesinių dokumentų formos kiek įmanoma turi būti automatizuotai užpildomos duomenimis, kurie yra saugomi IBPS ar kitose per integracines sąsajas pasiekiamose informacinėse sistemose, duomenų bazėse ir registruose. Naudotojui turi reikėti įvesti tik unikalią, IBPS iš anksto nežinomą informaciją.
3. Visoms šioje specifikacijoje aprašytoms funkcijoms, kurių metu yra sukuriami duomenys ir procesai, turi būti realizuojamos jų redagavimo, šalinimo funkcijos, kurios turi būti suderinamos su IBPS veiklos logika. Išimtys gali būti taikomos suderinus sprendimą su Perkančiąja organizacija detalios analizės ar projektavimo etapo metu.
4. Visose naujai kuriamose / modernizuojamose IBPS procesinių dokumentų duomenų įvedimo formose (išskyrus su Perkančiąja organizacija detalios analizės ar projektavimo etapo metu suderintas išimtis) turi būti realizuoti šie duomenų įvedimo principai:
   1. duomenų įvedimas ranka;
   2. automatizuotas procesinių dokumentų formos užpildymas duomenimis, esančiais IBPS ir gautais per integracines sąsajas iš kitos informacinės sistemos ar registro. Turi būti neleidžiama koreguoti gautus duomenis, išskyrus išimtis, suderintas su Perkančiąja organizacija detalios analizės ar projektavimo etapų metu.
5. Naujai kuriamos / modernizuojamos IBPS procesinių dokumentų duomenų įvedimo formos turi būti konstruojamos taip, kad duomenų įvedimas būtų kiek įmanoma labiau struktūrizuotas. Duomenų suvedimui, kur aktualu, turi būti atnaujinti arba sukurti klasifikatoriai.
6. Turi būti galima kiekvieną su Perkančiąja organizacija suderintą naujai kuriamą / modernizuojamą IBPS procesinio dokumento formą:
   1. spausdinti ir eksportuoti į su Perkančiąja organizacija suderintas rinkmenas (pvz., PDF, DOCX, XLSX ar pan.);
   2. filtruoti pagal tai procesinio dokumento formai priklausančius atributus. Išimtys gali būti taikomos suderinus sprendimą su Perkančiąją organizacija detalios analizės ar projektavimo etapo metu;
   3. rikiuoti pagal priklausančius atributus, suderintus detalios analizės ar projektavimo etapų metu. Išimtys gali būti taikomos suderinus sprendimą su Perkančiąją organizacija;
   4. pasirašyti procesinio dokumento formą, naudojant esamą IBPS pasirašymo funkcionalumą, bei perduoti pasirašyti ir/ar susipažinti baudžiamojo proceso dalyviui į IBPS Elektroninių paslaugų portalą;
   5. visoms kuriamoms / modernizuojamoms IBPS procesinių dokumentų duomenų įvedimo formoms, kur aktualu, turi būti perpanaudoti esami IBPS realizuoti sprendimai (pvz. pasirašymas, eksportavimas, duomenų perdavimas į IBPS Elektroninių paslaugų portalą ir pan.).
7. Naujai sukurtose / modernizuotose IBPS procesinių dokumentų duomenų įvedimo formose turi būti realizuotas pagalbinės informacijos (angl. *hints*) funkcionalumas – naudotojams turi būti pateikiami paaiškinamieji pranešimai tose ikiteisminio tyrimo bylos ir Tarptautinės pagalbos bylos vietose, kuriose gali kilti neaiškumų siekiant suprasti reikalingus atlikti veiksmus (pvz., pateikiamas paaiškinimas, kokius duomenis reikia įvesti į tam tikrą formos lauką).
   1. Naujai kuriamam pagalbinės informacijos atvaizdavimui turi būti naudojamas dabartinis IBPS funkcionalumas.
   2. Detalios analizės ar projektavimo etapo metu turi būti identifikuotos Ikiteisminio tyrimo bylos ir Tarptautinės pagalbos bylos vietos, kuriose turi būti pateikiami paaiškinamieji pranešimai.
8. Turi būti vykdomas į procesinių dokumentų duomenų įvedimo formas įvedamų duomenų tikrinimas (angl. validation) pagal detalios analizės ir projektavimo metu formoms nustatytas tikrinimo taisykles:
   1. Turi būti tikrinami privalomi įvesti duomenys.
   2. Turi būti tikrinamas duomenų formatas (datos, skaičiaus, teksto ar kitas nustatytas taisykles).
   3. Turi būti tikrinami pridedamų rinkmenų plėtiniai ir rinkmenos dydis. Galimų įkelti rinkmenų formatų sąrašas turi būti suderintas detalios analizės ir projektavimo etape.
   4. Turi būti atliekamas loginis tikrinimas tarp procesinio dokumento formos elementų – vieno procesinio dokumento formos elemento parinkimas (įvedimas) turi galėti įjungti/ išjungti kitus formos elementus ir pan.
9. IBPS duomenų ir informacijos paieškos funkcionalumai turės būti modernizuoti ir/ar papildyti naujais paieškos kriterijais, sudarant galimybes atlikti paiešką ir peržiūrėti rezultatus apimant IBPS modernizavimo metu sukurtus naujus funkcionalumus ( pvz. naujai sukurtų / modifikuotų procesinių dokumentų paieška, informacijos, susijusios su baudos paskyrimu, apmokėjimu, paieška).
10. Turi būti laikomasi bendrų veiklos logikos taisyklių tarp skirtingų IBPS komponentų. Diegėjas turi realizuoti visas su Perkančiąja organizacija detalios analizės ar projektavimo etapų metu identifikuotas veiklos logikos taisykles.

## REIKALAVIMAI IBPS MODERNIZAVIMUI

1. Turi būti realizuotos funkcijos reikalingos prokuroro, ikiteisminio tyrimo teisėjo ar teismo paskirtai procesinės prievartos priemonei administruoti reikalingų duomenų tvarkymui:
   1. Turi būti modernizuotos ir/ar sukurtos naujos IBPS procesinių dokumentų formos Nutartis ir Nutarimas, susijusi su baudos paskyrimu baudžiamojo proceso dalyviui struktūrizuojant duomenų tvarkymą:
      1. Nutarties ir Nutarimo formose turi būti galima suvesti (arba automatiškai užpildyti) šiuos duomenis: įstaigos, padalinio pavadinimas (automatiškai užpildomas laukas), Nutarties ir Nutarimo pavadinimas, data (automatiškai užpildomas laukas), surašymo vieta (automatiškai užpildomas laukas), nutarimą, nutartį priėmęs prokuroras, ikiteisminio tyrimo teisėjas arba teismas (automatiškai užpildomas laukas), ikiteisminio tyrimo bylos, Tarptautinės bylos numeris (automatiškai užpildomas laukas), aprašomoji (dėstomoji dalis), Lietuvos Respublikos baudžiamojo proceso kodekso straipsnis (klasifikatorius), rezoliucinė dalis, baudos dydis, baudžiamojo proceso dalyvis, kuriam skiriama bauda, baudos sumokėjimo terminas, įmokos kodas (automatiškai užpildomas laukas) (duomenų sąrašas turi patikslintas ir suderintas su Perkančiąją organizacija detalios analizės ir projektavimo etapų metu). Duomenys į MAIS turi būti perduodami kai Nutarimas ar Nutartis įsiteisėja. Apskundimo terminai skaičiuojami vadovaujantis BPK 163 straipsnyje nustatyta tvarka Suėjus apskundimo terminui į MAIS perduodama Nutarimo ar Nutarties įsiteisėjimo data. (Numatoma, kad MAIS suėjus apskundimo terminui išsiųs pranešimą asmeniui, kuriuo nurodys, jog siūlo geranoriškai sumokėti paskirtą baudą per 14 d. d. Delspinigiai paskirtoms baudoms neskaičiuojami).
      2. Turi būti galima atlikti papildomus veiksmus, susijusius su paskirta bauda:
         1. Turi būti galimybė pagal priimtą Nutarimą ar Nutartį dėl baudos paskyrimo baudžiamojo proceso dalyviui išdėlioti baudos mokėjimą atitinkamais terminais, surašant atitinkamą procesinį dokumentą ir jį susiejant su priimta Nutartimi ar Nutarimu dėl baudos paskyrimo;
         2. Turi būti galimybė pratęsti baudos sumokėjimo terminą, surašant atitinkamą procesinį dokumentą ir jį susiejant su priimta Nutartimi ar Nutarimu dėl baudos paskyrimo.
         3. Turi būti galimybė nurodyti konkrečią baudos sumokėjimo datą, surašant atitinkamą procesinį dokumentą ir jį susiejant su priimtu Nutarimu ar Nutartimi dėl baudos paskyrimo (tokiu atveju į MAIS turi būti perduodama ne apskundimo termino data+1, o konkreti sumokėjimo data).
      3. Turi būti apribojimas draudžiantis nurodyti ankstesnę sumokėjimo datą, nei apskundimo terminas.
      4. Priėmus atitinkamą procesinį dokumentą, kuriuo patikslinami duomenys susiję su baudos sumokėjimu, aktualūs duomenys turi būti perduodami į MAIS.
      5. Jei bauda naikinama / pakeičiama, aktualūs duomenys apie baudos panaikinimą ar pakeitimą turi būti perduodami į MAIS.
   2. Tais atvejais kai baudžiamojo proceso dalyvis baudą sumoka nesinaudodamas IBPS Elektroninių paslaugų portalu, turi būti realizuotos priemonės leidžiančios prokurorui, ikiteisminio tyrimo teisėjui ar teismui Nutarimo ir Nutarties formoje užpildyti informaciją apie baudos sumokėjimą.
2. IBPS ikiteisminio tyrimo byloje ar Tarptautinės pagalbos byloje turi būti realizuotas funkcionalumas skirtas atvaizduoti informaciją apie paskirtų baudų mokėjimą (automatiniu būdų iš MAIS gautos informacijos ir rankiniu būdu suvestos informacijos atvaizdavimas):
   1. Artėjant baudos sumokėjimo terminui, atitinkamoje IBPS ikiteisminio tyrimo byloje ar Tarptautinės pagalbos byloje ir pirmojo IBPS lango terminų lentelėje, prokurorui, ikiteisminio tyrimo teisėjui ar teismui turi būti atvaizduojama informacija apie artėjantį baudos sumokėjimo terminą. Atitinkamai turi būti atvaizduojama informacija apie pradelstą sumokėti baudą terminą.
   2. Nutarimo ir Nutarties formose turi būti realizuotas informacijos apie sėkmingai / nesėkmingai perduotus duomenis į MAIS (kartu su trumpu klaidos aprašymu) atvaizdavimas. Esant numatytoms sąlygoms (jei pranešimo nepavyko išsiųsti automatiniu būdu) prokurorui, ikiteisminio tyrimo teisėjui ar teismui priėmusiam Nutarimą ar Nutartį susijusią su baudos paskyrimu, pakeitimu, panaikinimu turi būti sudaryta galimybė inicijuoti pakartotinį duomenų išsiuntimą.
3. Turi būti realizuoti funkcionalumai apie prokuroro, ikiteisminio tyrimo teisėjo ar teismo paskirtos procesinės prievartos priemonės susijusios su baudos paskyrimu, pakeitimu, panaikinimu ir sumokėjimu, duomenų teikimui į MAIS ir IBPS:
   1. Turi būti sukurta dvipusė IBPS – MAIS integracinė sąsaja, realizuojant galimybes perduoti Nutarimuose ir Nutartyse nurodytus duomenis apie paskirtą, pakeistą, panaikintą baudą į MAIS, įskaitant susijusius duomenis ir visus patikslinimus bei pasikeitimus (pvz. informaciją apie skundo pateikimą, informaciją apie baudos panaikinimą ar pakeitimai ir kt.), susijusius su baudžiamojo proceso dalyvio prievolėmis sumokėti baudą.
   2. Sukurta integracinė sąsaja turi užtikrinti galimybes gauti į IBPS informaciją apie baudžiamojo proceso dalyvio atliktas įmokas, išieškojimo vykdymą, baudą administruojantį asmenį ir kitus detalios analizės ir projektavimo etapų metu suderintus duomenis.
   3. Turi būti realizuotos integracinės sąsajos monitoringo priemonės, užtikrinančios išsiųstų/gautų duomenų peržiūrą, klaidų peržiūrą, klaidų išsprendimo galimybes - nutraukti pranešimo siuntimą, pakartoti pranešimo siuntimą ir pan.
   4. Integracinių sąsajų būdu gaunamų duomenų apimtis (atributai) ir laikiškumas turi būti tikslinami detalios analizės ir projektavimo etapų metu.
   5. Diegėjas atsakingas už integracinių sąsajų specifikacijų sudarymą ir suderinimą su duomenų teikėjais ir gavėjais. Už duomenų teikimo sutarčių sudarymą ir suderinimą atsakinga Perkančioji organizacija.
   6. Diegėjas turės realizuoti visą reikiamą funkcionalumą, kad žemiau lentelėje aprašytos sąsajos veiktų, t. y. jeigu specifikacijoje nenumatyta konkreti funkcija užklausai išsiųsti ar gautos informacijos peržiūrai atlikti, turi būti sukurtas atitinkamas funkcionalumas (pavyzdžiui, užklausos sudarymo funkcionalumas, gautų rezultatų peržiūros funkcionalumas ir kt.).
   7. Diegėjas IBPS testavimo aplinką turi integruoti su integruotinų informacinių sistemų ir registrų testavimo aplinkomis, jeigu tokios yra. Jeigu nėra galimybės integruoti su testavimo aplinkomis, Diegėjas turi realizuoti tokių integruotinų informacinių sistemų ir registrų imitacines sąsajas (angl. mock-up).
   8. Preliminarūs duomenų mainų aprašymai pateikti žemiau esančioje lentelėje.

| **Nr.** | **Registro ar IS valdytojas** | **Registras ar IS** | **Tikslas (ryšys)** | **Duomenys** | **Technologija** | **Periodiškumas** |
| --- | --- | --- | --- | --- | --- | --- |
|  | Valstybinė mokesčių inspekcija | MAIS (IRD duomenų kopija) | Teikti į IBPS | Įmokų, kurios atliekamos baudžiamojo proceso dalyvio mokant už paskirtas procesinės prievartos priemones - baudas, sąrašas, įskaitant visus atributus reikalingus įmokų susiejimui | Duomenų bazės prieiga | Nustatytu periodiškumu |
|  | Informatikos ir ryšių departamentas prie Lietuvos Respublikos vidaus reikalų ministerijos | IBPS | Teikti į MAIS | Duomenys apie procesinės prievartos priemonės - baudos paskyrimą, jos dydį ir šių duomenų pasikeitimus | WS | Nustatytu periodiškumu |

# NEFUNKCINIAI REIKALAVIMAI

## Reikalavimai reikalavimų įgyvendinimui

1. Diegėjas privalo realizuoti visus specifikacijos reikalavimus.
2. Šiame dokumente vartojami terminai „turi būti / turėti / veikti / užtikrinti / leisti / atitikti“, „turi turėti galimybę“, „turi būti galima“ yra lygiaverčiai ir reiškia, kad Diegėjas privalo sukurti ir įdiegti (ar pateikti ir įdiegti) atitinkamą funkcionalumą ir suteikti atitinkamas paslaugas. Funkcionalumas, kuris yra nurodytas būsimuoju laiku („bus“, „leis“, „apims“) nurodo siekiamą įgyvendinti būseną ir reiškia, kad Diegėjas privalo sukurti ir įdiegti (ar pateikti ir įdiegti) atitinkamą funkcionalumą.
3. Sutarties vykdymo metu Diegėjas ar Perkančioji organizacija gali siūlyti alternatyvų atskiro specifikacijos reikalavimo įgyvendinimo būdą arba reikalavimo įgyvendinimo iškeitimą į lygiavertį funkcionalumą, kuris niekaip neigiamai neturėtų įtakos projekto tikslui, uždaviniams ir galutiniams rezultatams bei neprieštarautų pirkimus reglamentuojančių teisės aktų reikalavimams. Kiekvienas siūlomas alternatyvus ar reikalavimą keičiantis funkcionalumas turi būti suderinamas su Perkančiąja organizacija. Reikalavimo keitimo į lygiavertį funkcionalumą atveju, Diegėjas turės pateikti raštišką pagrindimą, apimantį pakeitimo poveikio ir kritiškumo aprašymą, pagrindžiant, kad pakeitimas neįtakoja viso funkcionalumo. Taip pat turi būti atliktas iškeičiamo funkcionalumo vertinimas pagal laiko sąnaudas (detalizuojamos iškeičiamo funkcionalumo realizavimo laiko sąnaudos ir pateikiamos naujo funkcionalumo realizavimo laiko sąnaudos). Alternatyvių specifikacijos reikalavimų įgyvendinimui turi būti taikoma Paslaugų teikimo reglamente apibrėžta pokyčių valdymo procedūra.
4. Diegėjas, įvertinęs specifikacijos reikalavimus, turi pateikti reikiamą programinę įrangą ir licencijas (ar bet kokius kitus leidimus (sertifikatus, prenumeratas ir pan.) naudoti programinę įrangą), reikalingas siūlomo sprendimo realizacijai. Jeigu šioje techninėje specifikacijoje tokia programinė įranga ar licencijos nėra išreikštinai reikalaujamos, tačiau yra būtinos IBPS modernizavimo veikloms įgyvendinti (pavyzdžiui, aplikacijų serveriai, ataskaitų programinė įranga, programavimo karkasai (angl. framework) ar pan.), Diegėjas turi pateikti tokią programinę įrangą ir licencijas.
5. Diegėjo pateikiama standartinė licencinė programinė įranga (angl. Commercial Off-The-Shelf Software), kuri reikalinga modernizuotos IBPS veikimui, turi būti pateikiama kartu su neriboto galiojimo (angl. Perpetual) licencijomis, kad Perkančiajai organizacijai nereikėtų įsigyti papildomų licencijų ar kitaip patirti išlaidų programinės įrangos veikimui.
6. Visi reikalingos programinės įrangos kaštai turi būti įskaičiuoti į pasiūlymo kainą.

## Reikalavimai IBPS saugumui

### Reikalavimai saugą reglamentuojančių teisės aktų taikymui

1. Pagrindiniai saugą (tiek programinės įrangos, tiek duomenų) reglamentuojantys teisės aktai, kuriais turi būti vadovaujamasi kuriant IBPS yra šie (IBPS priskiriama pirmos kategorijos valstybės informaciniams ištekliams):
   1. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas (BDAR)), saugumo valdymo standartas LST ISO/IEC 27001:2017 „Informacinės technologijos. Saugumo metodai. Informacijos saugumo valdymo sistemos. Reikalavimai“, LST ISO/IEC 27002:2017 „Informacinės technologijos. Saugumo metodai. Informacijos saugumo kontrolės priemonių praktikos nuostatai“ ir ISO/IEC 27701:2019 „Saugumo metodai – ISO/IEC 27001 ir ISO/IEC 27002 papildymas dėl privatumo valdymo – Reikalavimai ir gairės“;
   2. Lietuvos Respublikos asmens duomenų teisinės apsaugos įstatymas;
   3. Lietuvos Respublikos kibernetinio saugumo įstatymas;
   4. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašas, patvirtintas Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo. IBPS Diegėjas privalo užtikrinti atitiktį šiems reikalavimams tokia apimtimi, kiek tai susiję su pirkimo objektu, ir laikytis konkrečių perkančiosios organizacijos nustatytų informacijos saugumo, kibernetinio saugumo reikalavimų.
   5. Bendrųjų elektroninės informacijos saugos reikalavimų aprašas, patvirtintas Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“;
   6. Duomenų teikimo formatų ir standartų rekomendacijos, patvirtintos Informacinės visuomenės plėtros komiteto prie Susisiekimo ministerijos direktoriaus 2013 m. kovo 25 d. įsakymu Nr. T-36 „Dėl Duomenų teikimo formatų ir standartų rekomendacijų patvirtinimo“.
2. Diegėjas turi nedelsiant informuoti apie sutarties vykdymo metu Perkančiosios organizacijos informacinių technologijų infrastruktūroje pastebėtus elektroninės informacijos saugos incidentus, neveikiančias arba netinkamai veikiančias saugos užtikrinimo priemones, informacijos saugumo reikalavimų nesilaikymą, nusikalstamos veikos požymius, saugumo spragas, pažeidžiamumą, kitus svarbius saugai įvykius bei, suderinus su Perkančiąja organizacija, imtis atitinkamų priemonių ir veiksmų siekiant nustatyti elektroninės informacijos saugos incidentų priežastis, išvengti susijusios rizikos. Taip pat pagal kompetenciją vykdyti visus Perkančiosios organizacijos saugos įgaliotinio nurodymus ir pavedimus, susijusius su saugos politikos įgyvendinimu.
3. Teikdamas paslaugas pagal Sutartyje nustatytus reikalavimus Diegėjas turi įgyvendinti tinkamas organizacines ir technines priemones, skirtas apsaugoti elektroninę informaciją nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo, naudoti suteiktą prieigą tik sutarties vykdymo tikslais.

### Reikalavimai rizikų, grėsmių ir pažeidžiamumų valdymui

1. Rizikų, grėsmių ir pažeidžiamumų valdymas:
   1. IBPS Diegėjas privalo vadovautis pripažintomis saugaus programinės įrangos kūrimo metodikomis, tokiomis kaip ISO/IEC 27034-1, OWASP Application Security Verification Standard, OWASP Testing Guide arba lygiavertėmis, taip pat dokumentais, nurodytais šios specifikacijos 18 punkte;
   2. IBPS Diegėjas privalo užtikrinti, kad visi programinės įrangos kūrime dalyvaujantys darbuotojai susipažinę su saugaus programinės įrangos kūrimo metodikomis;
   3. IBPS Diegėjas privalo atlikti patikrinimą siekdamas identifikuoti pagrindines sistemos saugumo rizikas bei saugumo pažeidžiamumus (*nurodytus* *CWE/SANS TOP 25 Most Dangerous Software Errors, OWASP 10 Most Critical Web Application Security Risks sąrašuose, naujausiose OWASP Application Security Verification Standard, OWASP Testing Guide versijose*) ir rastas rizikas bei pažeidžiamumus pašalinti. Diegėjas atlikęs patikrinimą ir rizikų/pažeidžiamumų šalinimą turi pateikti deklaraciją, kurioje būtų nurodyta jog sukurtame IBPS nėra CWE/SANS TOP 25, OWASP TOP 10 sąrašuose ir *naujausiose* OWASP Application Security Verification Standard, OWASP Testing Guide versijose nurodytų rizikų/pažeidžiamumų;
   4. IBPS Diegėjas privalo pateikti visų, sistemoje naudojamų trečių šalių komponentų sąrašą;
   5. IBPS Diegėjas privalo imtis tinkamų veiksmų (angl. *reasonable effort*) užtikrinant, kad trečių šalių komponentai atitinka Perkančiosios organizacijos saugumo reikalavimus.
2. Priėmimo testavimo etapo metu ar bandomosios eksploatacijos etapo metu (ar kitu sutartu metu) Diegėjas turi sudaryti visas reikiamas sąlygas Perkančiosios organizacijos atstovų specialistams atlikti atsparumo įsilaužimams testavimą. Esant poreikiui Diegėjas turės atlikti konfigūravimo ar programavimo darbus, kurie bus būtini siekiant ištestuoti IBPS saugumą įvairiais jos naudojimo scenarijais. Diegėjas neturės pateikti jokios programinės ar techninės įrangos, skirtos šio testavimo vykdymui.
3. Diegėjas turi atlikti reikiamus IBPS programavimo ir / ar konfigūravimo darbus, atsižvelgiant į Perkančiosios organizacijos atstovų atliktų atsparumo įsilaužimams testavimų rezultatus, kad prieš pradedant eksploatuoti IBPS būtų pašalinti visi nustatyti svarbūs saugumo pažeidžiamumai.

### Kiti saugos reikalavimai

1. Saugumo pataisų ir atnaujinimų valdymas:
   1. Diegėjas IBPS kūrimo etape turi naudoti naujausias stabilias programinės įrangos versijas ir jos pataisymus (angl. *patch / fix*). IBPS įdiegimo į gamybinę aplinką etapo metu turi būti užtikrinta, kad IBPS naudojamos naujausios stabilios programinės įrangos versijos, jeigu tai nekeičia esminių IBPS architektūros ir funkcionalumo principų, kurie numatyti Projektavimo etape. Neturi būti naudojamos programinių komponentų versijos, kurios yra testavimo stadijoje arba yra oficialiai programinės įrangos gamintojo paskelbta, kad programinė įranga nuo tam tikros datos nebebus palaikoma, tobulinama ir / ar vystoma (angl. *End-of-life product*).
   2. Nuotolinė ar lokali neautorizuota prieiga - IBPS draudžiama bet kokia neautorizuota ar nedokumentuota nuotolinė ar lokali prieiga/ paskyros ar bet koks slaptas (nedokumentuotas) funkcionalumas galintis pažeisti sistemos saugumą.

## Reikalavimai, susiję su nacionaliniu saugumu

|  |
| --- |
| Pirkimo objektui taikomi Lietuvos Respublikos viešųjų pirkimų įstatymo 37 str. 8 dalies ir 9 dalies reikalavimai susiję su nacionaliniu saugumu:1) pirkimo objektui taikomi Lietuvos Respublikos viešųjų pirkimų įstatymo 37 str. 8 dalies reikalavimai susiję su nacionaliniu saugumu. Perkančioji organizacija, veikianti srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar valdanti ypatingos svarbos informacinę infrastruktūrą, reikalauja, kad tiekėjo siūlomos paslaugos nekeltų grėsmės nacionaliniam saugumui, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. Laikoma, kad tiekėjo siūlomos paslaugos kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu, ir tiekėjo pasiūlymas atmetamas.2) pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu\*. Tiekėjas privalo įrodyti, kad siūlomos paslaugos nekelia grėsmės nacionaliniam saugumui – paslaugų teikimas nevykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.Perkančioji organizacija pasiūlymo atitikčiai LR viešųjų pirkimų įstatymo 37 straipsnio 9 dalies reikalavimams patvirtinti iš tiekėjo reikalauja KARTU SU PASIŪLYMU PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 IA PD ATITIKTIES DEKLARACIJA), o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus\*\*: juridinio asmens vadovo patvirtintą juridinio asmens steigimo dokumentų kopiją, juridinių asmenų registro išplėstinį išrašą su istorija, juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus.Pastabos:\*jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.\*\*dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus. |

1. Tiekėjas turi užtikrinti, kad siūlomos paslaugos atitinka Organizacinių ir techninių kibernetinio saugumo reikalavimų, taikomų kibernetinio saugumo subjektams, apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, nurodytus reikalavimus. Teikiant paslaugas turi būti vadovaujamasi saugaus projektavimo ir kodavimo (angl. Secure Coding) praktika ir metodais (The Open Web Application Security Project (OWASP) Secure Coding Practices, OWASP application security verification standard ar lygiaverčius), o atliekant patikrinimus (testavimus) turi būti remiamasi Open Web Application Security Project (OWASP) Testing Guide v4, Penetration Testing Execution Standard (PTES), Open Source Security Testing Methodology Manual (OSSTMM), Information Systems Security Assessment Framework (ISSAF), NIST SP 800-30 ar lygiavertėmis saugumo patikrinimo metodikomis, siekiant užtikrinti, kad Paslaugų rezultatai neturėtų saugumo spragų. Saityno paslaugų naudojimo atveju saityno paslaugų sauga turi būti vykdoma vadovaujantis WS-S (Web Services Security) standarto arba lygiaverčiais reikalavimais.

## Reikalavimai architektūrai

1. Atliekant IBPS modernizavimą turi būti išlaikomi esami IBPS architektūriniai sprendimai.

## Reikalavimai IBPS greitaveikai ir našumui

1. Modernizuotų IBPS komponentų greitaveika turi būti neprastesnė, nei šiuo metu naudojamos IBPS. Diegėjas prieš atlikdamas IBPS modernizavimą turės nustatyti modernizuojamų komponentų greitaveiką ir pateikti Perkančiajai organizacijai ataskaitą apie esamą šių komponentų greitaveiką. Po modernizavimo veiklų Diegėjas turės atlikti pakartotinį greitaveikos testavimą ir pateikti įrodymus, kad greitaveika yra neprastesnė.
2. Integracinių sąsajų realizacija turi užtikrinti, kad projektavimo metu apibrėžti integraciniai scenarijai įvyks per racionalų laiko tarpą ir niekaip neigiamai neįtakos IBPS naudojimo patogumo ir našumo.
3. Priėmimo testavimo etapo metu (ar kitu sutartu metu) Diegėjas turi sudaryti visas reikiamas sąlygas Perkančiosios organizacijos atstovų specialistams atlikti našumo ir greitaveikos testavimą. Esant poreikiui Diegėjas turės atlikti konfigūravimo ar programavimo darbus, kurie bus būtini siekiant išbandyti IBPS našumą įvairiais jos naudojimo scenarijais. Diegėjas neturės pateikti jokios programinės ar techninės įrangos, skirtos našumo ir greitaveikos testavimo vykdymui.
4. Diegėjas turi atlikti reikiamus IBPS programavimo ir / ar konfigūravimo darbus, atsižvelgiant į Perkančiosios organizacijos atstovų atliktų našumo ir greitaveikos testavimų rezultatus, jeigu testų rezultatai netenkins aukščiau punktuose įvardintų našumo ir greitaveikos reikalavimų.

## Reikalavimai IBPS integracinėms sąsajoms

1. Paslaugų teikėjas turi modernizuoti integracines sąsajas išlaikydamas esamus technologinius sprendimus ir priemones. Pagal poreikį turės būti sukurti nauji duomenų apsikeitimo metodai arba praplėsti esami.
2. Realizuojant integracines sąsajas turi būti naudojamos saugumo priemonės užtikrinančios duomenų mainų vientisumą ir konfidencialumą.
3. Diegėjas turi užtikrinti, kad nebus sutrikdytas jau veikiančių integracinių sąsajų veikimas.

## Reikalavimai IBPS naudotojo sąsajai ir ergonomikai

1. Diegėjas modernizuodamas IBPS turi išlaikyti esamus IBPS naudotojo sąsajos sprendimus.

## Reikalavimai Paslaugų teikimui

### Reikalavimai dokumentacijai ir jos derinimui

1. Visa dokumentacija turi būti parengta laikantis bendrinės lietuvių kalbos taisyklių.
2. Visi Diegėjo parengti dokumentai turės būti suderinti su Perkančiąja organizacija ir Techninės priežiūros paslaugų teikėju. Detalūs dokumentų derinimo principai turės būti pateikti ir suderinti Diegėjo parengtame Paslaugų teikimo reglamente.
3. Diegėjas turės parengti dokumentaciją, nurodytą 7.9 skyriaus lentelėje.
4. Perkančioji organizacija turi teisę per derinimui skirtus terminus atsisakyti teikti pastabas pirmai dokumento versijai, jeigu ji nėra tinkama derinimui ir pastabų teikimui:
   1. dokumente pateikta ne visa apimtis vertikaliai, t. y. nepateikti visi būtini tokiam dokumentui pateikti skyriai ir dalys;
   2. dokumente pateikta ne visa apimtis horizontaliai, t. y. dokumentas neapima visų IBPS modulių ar funkcijų, kurie (-ios) turi būti šiame dokumente.
5. Diegėjo pataisyti dokumentai turi būti teikiami su matomais pakeitimais („track changes“ funkcija).
6. Su Perkančiąja organizacija suderinti dokumentai turi (gali) būti keičiami vėlesnių etapų metu, jeigu yra vykdomi kuriamos informacinės sistemos pakeitimai, atsižvelgiant į priėmimo testavimo bei bandomosios eksploatacijos rezultatus, kitas projekto veiklas ir aplinkybes, kurios susijusios su pateiktos dokumentacijos turiniu. Projekto dokumentacija turi būti aktualizuojama (atnaujinama) ir galutinės versijos pateiktos su Perkančiąja organizacija suderintais terminais bet ne vėliau kaip iki priėmimo - perdavimo akto pateikimo dienos.
7. Dokumentų galutinės versijos turi būti pateiktos elektroniniu (MS Word arba kitu su Perkančiąja organizacija suderintu redagavimui tinkamu formatu), o atskirtu Perkančiosios organizacijos nurodymu - popierinės. Perkančiajai organizacijai nurodžius, dokumentai turės būti pasirašyti el. parašu.
8. Preliminarios (projektinės) versijos turi būti pateikiamos elektroniniu formatu elektroninio ryšio priemonėmis. Pastabos bei korekcijos dokumentų projektuose turi būti teikiamos MS Office programinio paketo (ar lygiaverčio) pakeitimų sekimo (angl. *track changes*) bei komentavimo funkcijomis. Turi būti vykdomas pateikiamų dokumentų versijavimas (versijų kontrolė).
9. Reikalavimai rezultatų pateikimo ir derinimo terminams:
   1. tikslus dokumentų pateikimo terminas turi būti suderintas Paslaugų teikimo reglamente;
   2. Perkančioji organizacija įsipareigoja pateikti pastabas derinimui pateiktiems dokumentams tokiais terminais:
      1. iki 100 puslapių dokumento:
         1. pirma versija – per 8 darbo dienas ar kitą sutartą terminą;
         2. po pastabų pataisyta dokumento versija – per 5 darbo dienas ar kitą sutartą terminą;
      2. virš 100 puslapių dokumento:
         1. pirma versija – per 10 darbo dienų ar kitą sutartą terminą;
         2. po pastabų pataisyta dokumento versija – per 8 darbo dienas ar kitą sutartą terminą.
   3. Diegėjas dokumentus tikslinta ir teikia ne ilgiau kaip per 10 darbo dienų nuo pastabų gavimo dienos.
   4. Diegėjo rezultatai derinami su Perkančiąja organizacija ir Techninės priežiūros paslaugų teikėju ne daugiau kaip 2 (dviem) iteracijomis, jeigu nesutarta kitaip.

### Reikalavimai analizei ir projektavimui

1. Diegėjas analizės ir projektavimo etapų vykdymo metu turi atlikti detalią veiklos procesų ir poreikių analizę bei projektavimą ir parengti detalios reikalavimų analizės ir projektavimo dokumentus, kurie detalizuoti 7.9 skyriaus lentelėje.
2. Detalios reikalavimų analizės dokumente turi būti pateikti pagal Techninės specifikacijos funkcinius ir nefunkcinius reikalavimus bei pagal Perkančiosios organizacijos išsakytus poreikius parengti panaudos atvejai (angl. *use case*) (panaudos atvejų diagramos ir detalūs panaudos atvejų aprašymai, nurodant žingsnius (pagrindinę eiga, alternatyvią eigą, išimtinę eigą) ir kitus apribojimus, naudojant UML (angl. *Unified Modeling Language*) notaciją. Turi būti atliktas visų Techninės specifikacijos funkcinių ir nefunkcinių reikalavimų susiejimas su detalios analizės dokumento turiniu (skyriais, panaudos atvejais, diagramomis ir pan.). Siejimas turi būti atliekamas tokia forma, kad būtų aišku kokiu būdu yra projektuojamas ir realizuojamas kiekvienas Techninės specifikacijos reikalavimas.
3. Atliekant analizę ir projektavimą Diegėjas turi vykdyti susitikimus su Perkančiosios organizacijos paskirtais veiklos specialistais ir kitų susijusių institucijų specialistais.
4. Detalios analizės ir projektavimo etapų metu Diegėjas turi detalizuoti Techninės specifikacijos funkcinius ir nefunkcinius reikalavimus, kad jais vadovaujantis būtų galima realizuoti poreikius atitinkantį IBPS.

### Reikalavimai kūrimui ir demonstracijoms

1. IBPS išeities kodų laikymui turi būti naudojama Užsakovo kodo saugykla.
2. Diegėjas kūrimo etape turi atlikti IBPS demonstracijas gyvai demonstruojant sistemos veikimą. Turi būti atliekamas IBPS demonstravimas, o ne prototipo.
3. Demonstruojamo funkcionalumo apimtys ir laikiškumas turi būti nustatyti Paslaugų teikimo reglamente. Iki priėmimo testavimo etapo pradžios Perkančiajai organizacijai turi būti pademonstruotas visas IBPS funkcionalumas, išskyrus tą funkcionalumą, kuris bus suderintas kaip nedemonstruotinas (pavyzdžiui, integracijos).
4. Demonstracijų tikslas – supažindinti Perkančiąją organizaciją su kuriama programine įranga bei gauti atsiliepimus dėl sukurto (kuriamo) funkcionalumo.
5. Pastabos (atsiliepimai) gali būti išsakomos pakartotinai priėmimo testavimo etape, jeigu į jas nebus atsižvelgta iki pastarojo etapo.
6. Demonstracijų metu išsakomi atsiliepimai (pastabos) turi būti registruojami susitikimo protokoluose ar kita sutarta forma (pavyzdžiui, specializuotoje klaidų registravimo ir sekimo sistemoje).
7. Funkcionalumo demonstraciją turi vykdyti Diegėjas, o Perkančiosios organizacijos atstovai turi teikti atsiliepimus.

### Reikalavimai testavimui

1. Turi būti atliktas IBPS priėmimo testavimas.
2. Testavimo tikslai:
   1. įsitikinti, kad yra įgyvendinti visi funkciniai ir nefunkciniai specifikacijos reikalavimai;
   2. įsitikinti, kad reikalavimų įgyvendinimas atliktas tinkama apimtimi;
   3. nustatyti ar reikalavimų įgyvendinimas tenkina Perkančiąją organizaciją ir kitas suinteresuotas šalis;
   4. identifikuoti ir užregistruoti funkcionalumo klaidas, problemas, trūkumus (angl. *bugs*).
3. Turi būti atlikti šie testavimai:
   1. vidinis testavimas. Vidinius atskirų komponentų testavimus Diegėjas turi atlikti nedalyvaujant Perkančiosios organizacijos atstovams, tačiau turi pateikti tokio testavimo įrodymus – vidinio testavimo ataskaitą ir nustatytų neatitikimų sąrašą. Vidinis testavimas turi būti atliktas IBPS kūrimo aplinkoje;
   2. priėmimo testavimas (angl. *acceptance testing*). Šis testavimas turi būti atliekamas dalyvaujant Diegėjui, IRD ir kitoms suinteresuotoms šalims Perkančiosios organizacijos testavimo aplinkoje. Šio testavimo metu turi būti tikrinamas testavimo tikslų įgyvendinimas (įgyvendinimo lygio nustatymas). Priėmimo testavimo veiklos turi būti vykdomos remiantis apibrėžta priėmimo testavimo metodika ir priėmimo testavimo scenarijais.
   3. IBPS sąrankos (kompiliavimo) ir diegimo testavimas. Testavimas turi būti vykdomas Perkančiosios organizacijos atstovų pagal Diegėjo pateiktas IBPS diegimo instrukcijas. Testavimų metu Perkančiosios organizacijos atstovai turi sukompiliuoti IBPS išeities kodą, įdiegti kitus IBPS komponentus, atlikti tinkamą IBPS komponentų konfigūravimą ir paleidimą darbui. Diegėjo atstovai turi teikti konsultacijas IBPS diegimo klausimais. Diegėjas turi registruoti klaidas, jas šalinti, tikslinti diegimo instrukcijas, automatizuoti diegimo procesą ir atlikti kitus pakeitimus pagal Perkančiosios organizacijos pateiktas pastabas.
4. Atlikti testavimai turi užtikrinti, kad modernizuotas IBPS yra tinkamas bandomajai eksploatacijai.
5. Testavimų metu turi būti vykdomas identifikuotų klaidų, problemų ir trūkumų registravimas. Klaidos, problemos ir trūkumai turi būti registruojami Perkančiosios organizacijos JIRA įrankyje. Už registravimą atsakingas Diegėjas.
6. Klaidų žurnalas turi būti specializuota problemų registravimo ir sekimo programinė įranga (angl. *Issue tracking software*), paremta tinklinėmis technologijomis, t. y. pasiekiama naudojant interneto naršyklę.
7. Diegėjas turės parengti visus testavimui reikalingus testavimo duomenis.
8. Diegėjas turės užtikrinti, kad priėmimo testavimo metu IBPS būtų pakankamai testavimo duomenų, kurie leistų visiškai ištestuoti IBPS funkcionalumus.
9. Priėmimo testavimas bus užbaigiamas, kai bus tenkinami testavimo metodikoje įvardinti testavimo priėmimo kriterijai.
10. Perkančioji organizacija Diegėją supažindins su vidinėmis testavimo procedūromis į kurias turės būti atsižvelgta organizuojant testavimus.
11. Perkančioji organizacija savo iniciatyva gali atlikti bet kokius kitus IBPS testavimus ir bandymus (išeities kodų tikrinimą, konfigūracijos tikrinimą, našumo tikrinimą, aukšto prieinamumo tikrinimą, plečiamumo tikrinimą, funkcionalumo tikrinimą ir kt.) siekdama užtikrinti IBPS kokybę ir atitikimus reikalavimams. Diegėjas turės atsižvelgti į Perkančiosios organizacijos atstovų atliktų bandymų ir testavimų rezultatus, atlikti visų testavimų rezultatuose nurodytų trūkumų (pažeidimų, rekomendacijų) šalinimą. Diegėjas turės sudaryti reikiamas sąlygas suplanuotiems testavimams ir bandymams atlikti, pvz. pateikti išeities kodą bei atlikti kitas reikiamas veiklas, kurios užtikrintų pilnavertį testavimų ir bandymų proceso įvykdymą.

### Reikalavimai diegimui

1. Paslaugų teikėjas po bandomosios eksploatacijos turi perduoti Perkančiajai organizacijai modernizuoto IBPS išeities kodą ir licencinės programinės įrangos instaliacinius paketus.
2. Paslaugų teikėjas turi įdiegti priemones, užtikrinančias automatinį naujų sistemos versijų diegimą, užtikrinant jos veikimą diegimo metu. Turi būti sukonfigūruotas (ir dokumentuotas) programinės įrangos diegimo į testavimo ir gamybinę aplinką procesas ir priemonės taip, kad atsakingas Perkančiosios organizacijos darbuotojas programinę įrangą, pagamintą (sukompiliuotą) iš GitLab esančių išeities tekstų, galėtų įdiegti į testavimo ir gamybinę aplinką, valdyti diegimo konfigūraciją. Bet kokie programinės įrangos atnaujinimų diegimai į testavimo ir gamybinę aplinkas turi būti galimi tik iš GitLab esančių išeities tekstų. Esant poreikiui Paslaugų teikėjas turės konsultuoti įdiegimo klausimais.
3. IBPS išeities kodas turi būti pateikiamas Paslaugų teikėjo naudotoms kūrimo priemonėms suprantamu formatu perkeliant į GitLab ir įrašytas į DVD ar kitą skaitmeninę laikmeną. Kartu turi būti pateikiamas sukompiliuotas išeities kodas (parengtas diegimui).
4. Paslaugų teikėjas turi dokumentuoti programinės įrangos diegimo į Perkančiosios organizacijos IBPS produkcinę ir testavimo aplinkas procesą bei pateikti tam reikalingas programines priemones. Procesas turi būti dokumentuotas taip, kad:
   1. Atsakingas Perkančiosios organizacijos darbuotojas iš pateiktų išeities tekstų galėtų pagaminti (angl. build) programinę įrangą bei valdyti gaminimo konfigūraciją.
   2. Atsakingas Perkančiosios organizacijos darbuotojas programinę įrangą galėtų įdiegti į testavimo ir darbinę aplinką bei valdyti diegimo konfigūraciją.

### Reikalavimai bandomajai eksploatacijai

1. Turi būti atlikta IBPS bandomoji eksploatacija.
2. Bandomosios eksploatacijos tikslai:
   1. užtikrinti IBPS kokybę;
   2. išbandyti gamybinę IBPS komponentų konfigūraciją;
   3. identifikuoti ir pašalinti bandomosios eksploatacijos metu pastebėtus defektus;
   4. stabilizuoti darbinės aplinkos konfigūraciją, atsižvelgiant į bandomosios eksploatacijos metu sukauptą patirtį.
3. Bandomosios eksploatacijos veiklas Diegėjas turės vykdyti pagal Perkančiosios organizacijos atstovų pateiktą bandomosios eksploatacijos planą ir metodiką.
4. Bandomoji eksploatacija yra baigiama, kai tenkinami bandomosios eksploatacijos priėmimo kriterijai, kurie pateikiami bandomosios eksploatacijos metodikoje.

### Reikalavimai IBPS garantinei priežiūrai

1. Diegėjas turi užtikrinti Projekto metu sukurto ir įdiegto IBPS funkcionalumo nemokamą garantinę priežiūrą bei visų šios Techninės specifikacijos įgyvendinimo metu suteiktų paslaugų rezultatų (dokumentacijos, įdiegimo konfigūracijos, duomenų migravimo ir kt.) garantinę priežiūrą. Garantinė priežiūra turi būti vykdoma pagal su Perkančiąja organizacija suderintą garantinės priežiūros procedūros dokumentą.
2. Garantinės priežiūros terminas – 24 mėn. nuo IBPS modernizavimo paslaugų perdavimo-priėmimo akto pasirašymo dienos.
3. Garantinės priežiūros paslaugos apima sukurtos ir įdiegtos programinės įrangos sutrikimų šalinimą bei Perkančiosios organizacijos atsakingų asmenų konsultavimą.
4. Diegėjas turi vykdyti Perkančiosios organizacijos atsakingų asmenų konsultavimą IBPS veikimo, naudojimo bei tobulinimo klausimais. Konsultacijos turi būti teikiamos telefonu, el. paštu, vaizdo konferenciniais susitikimais, naudojant priežiūros tarnybos (angl. *Help Desk*) programinę įrangą ar atvykus į Perkančiąją organizaciją.
5. Garantinės priežiūros paslaugos teikiamos darbo dienomis Perkančiosios organizacijos oficialiomis darbo valandomis.
6. Programinės įrangos veikimo sutrikimu laikoma situacija, kai IBPS naudotojai dėl Diegėjo sukurtos programinės įrangos funkcionalumo trūkumų negali atlikti numatytų IBPS funkcijų (neveikia funkcija, neveikia sistema, neveikia integracinė sąsaja ir kt.) ar funkcijos veikia nekorektiškai.
7. Diegėjo reakcijos į sutrikimą laikas – ne ilgiau kaip 1 (vieną) darbo valandą nuo pranešimo apie sutrikimą gavimo sutartu būdu.
8. Programinės įrangos sutrikimų atstatymo trukmė:
   1. kritinių trūkumų šalinimas – ne ilgiau kaip 8 darbo valandos nuo Diegėjo reakcijos į gautą pranešimą sutartu būdu. Jei sutrikimo per nurodytą laiką pašalinti negalima, kartu su Perkančiąja organizacija sutariama dėl sutrikimo pašalinimo laiko; Kritinis sutrikimas – funkcijos ir / ar programinio komponento neveikimas, be galimybės reikiamą funkciją vykdyti ar IBPS paslaugą gauti alternatyviai;
   2. svarbių sutrikimų šalinimas – ne ilgiau kaip 2 darbo dienos nuo Diegėjo reakcijos į gautą pranešimą sutartu būdu. Jei sutrikimo per nurodytą laiką pašalinti negalima, kartu su Perkančiąja organizacija sutariama dėl sutrikimo pašalinimo laiko. Svarbus sutrikimas – neapibrėžtas funkcijos veikimas, kuris leidžia įvykdyti numatytą IBPS funkciją, tačiau naudotojui reikia atlikti papildomus, nenumatytus ar alternatyvius veiksmus;
   3. neesminių sutrikimų šalinimas – ne ilgiau kaip 10 darbo dienų nuo Diegėjo reakcijos į gautą pranešimą sutartu būdu. Jei sutrikimo per nurodytą laiką pašalinti negalima, kartu su Perkančiąja organizacija suderinamas susitarimas dėl sutrikimo pašalinimo laiko. Neesminis sutrikimas – kosmetinės ar panašios IBPS klaidos, kurios neįtakoja korektiško funkcijų veikimo.
9. Diegėjas turi parengti prieinamas ir Perkančiajai organizacijai tinkamas informavimo apie IBPS sutrikimus, jų registravimo ir taisymo veiksmų būseną priemones: Perkančiosios organizacijos ir Diegėjo suderintus telefonus, el. pašto adresus, garantinio aptarnavimo ir priežiūros tarnybos programinio įrankio adresą (nuorodą). Išvardintais būdais Perkančiosios organizacijos atsakingiems asmenims turi būti galimybė pranešti apie IBPS sutrikimus, reikiamas konsultacijas ir pan.
10. Garantinės priežiūros paslaugos, konsultacijos telefonu ir elektroniniu paštu turi būti teikiamos Perkančiosios organizacijos darbo dienomis darbo valandomis.
11. Garantinės priežiūros metu atnaujinus IBPS funkcionalumus atitinkamai turi būti pakoreguota visa susijusi IBPS dokumentacija, pateikti atnaujinti išeities tekstai ir kiti programiniai komponentai.
12. Pašalinus sutrikimus Perkančiajai organizacijai turi būti pateikiamas atnaujintas IBPS išeities kodas ir atliekamas atnaujinto IBPS kodo įdiegimas į visas IBPS aplinkas.

## Reikalavimai IBPS kūrimo paslaugų etapams ir terminams

1. Visos paslaugos pagal Sutartį turi būti suteiktos (išskyrus garantinę priežiūrą) ne vėliau kaip iki 2026 m. gegužės 15 d.
2. Žemiau esančioje lentelėje (žr. 117 punkto lentelę) pateikti Paslaugų etapai, etapų metu atliekami darbai (veiklos), diegimo dalyvių atsakomybių aprašymas ir reikalavimai dokumentacijai.
3. Projektas turi būti įgyvendinamas nuosekliuoju (angl. Waterfall) programinės įrangos kūrimo būdu.
4. Diegėjas inicijavimo etapo metu turi pasiūlyti ir su Perkančiąją organizacija suderinti optimalų Techninėje specifikacijoje numatytų veiklų bei funkcinių ir nefunkcinių reikalavimų įgyvendinimo grafiką.
5. Diegėjas kūrimo etape turės atlikti rezultatų ir siūlomų sprendimų pristatymus (demonstracijas, prezentacijas ir pan.).
6. Paslaugų etapai, etapų rezultatai, terminai ir reikalavimai dokumentacijai:

| **Nr.** | **Paslaugų teikimo etapas** | **Reikalavimai etapo rezultatams** | | **Rezultatas** | **Terminas** |
| --- | --- | --- | --- | --- | --- |
|  | **Inicijavimas** | Diegėjas:   * parengia Paslaugų teikimo reglamentą ir suderina su Perkančiąja organizacija.   Perkančioji organizacija (pagal kompetenciją):   * suteikia reikalingą informaciją; * teikia pastabas ir rekomendacijas. | | * **Paslaugų teikimo reglamentas**. Paslaugų teikimo reglamente nurodomos suinteresuotos šalys, paslaugų teikimo grafikas, rizikos ir jų suvaldymo būdai, komunikavimo principai, atsakomybės, pakeitimų valdymo procedūra ir kt. * Rezultatai turi būti suderinti su Perkančiąja organizacija. | Etapo rezultatai turi būti pateikti ne vėliau kaip per 10 darbo dienų nuo Sutarties įsigaliojimo datos. |
|  | **Detali analizė** | Diegėjas:   * atlieka esamos ir siekiamos padėties įvertinimą, parengia / atnaujina detalios analizės dokumentaciją ir ją suderina su Perkančiąja organizacija.   Perkančioji organizacija (pagal kompetenciją):   * suteikia reikalingą informaciją; * teikia pastabas ir rekomendacijas. * tvirtina etapo Diegėjo rezultatus. | | * **Detalios analizės dokumentai.** Detalios analizės dokumentuose išanalizuojami ir detalizuojami funkciniai ir nefunkciniai Techninės specifikacijos reikalavimai bei kiti IRD išsakyti poreikiai, parengiami panaudojimo atvejai (angl. *use case*), kurie pateikiami panaudos atvejų diagramomis pagal UML (angl. *Unified Modeling Language*) notaciją ir detalizuojami aprašant kiekvieno panaudos atvejo vykdymo žingsnius (pagrindinę eigą, alternatyvią eigą, išimtinę eigą) ir kitus apribojimus. Sudėtingesni panaudos atvejai ar jų grupės turi būti detalizuojami pateikiant veiklos bei IBPS procesus, naudojant procesų modeliavimo diagramas (angl. *UML activity diagram, BPMN* *(Business Process Model and Notation)* ar lygiavertes diagramas). Pateikiami pastarųjų diagramų struktūrizuoti aprašai. Aprašomi IBPS vartotojai ir jų teisės. * Turi būti atliktas visų šios Techninės specifikacijos funkcinių ir nefunkcinių reikalavimų susiejimas su detalios analizės dokumento turiniu (skyriais, panaudos atvejais, diagramomis ir pan.). Siejimas turi būti atliekamas tokia forma, kad būtų aišku kokiu būdu yra projektuojamas ir realizuojamas kiekvienas šios Techninės specifikacijos reikalavimas. * Rezultatai turi būti suderinti su Perkančiąja organizacija. | Pagal suderintą terminą. |
|  | **Projektavimas** | Diegėjas   * parengia / atnaujina IBPS projektavimo dokumentaciją; * parengia / atnaujina integracinių sąsajų specifikacijas; * bendradarbiauja su Valstybinės mokesčių inspekcijos atstovais rengiant / atnaujinant ir derinant modernizuojamos IBPS dokumentaciją.   Perkančioji organizacija (pagal kompetenciją):   * suteikia reikalingą informaciją; * teikia pastabas ir rekomendacijas paslaugų rezultatams; * tvirtina etapo Diegėjo rezultatus. | | * **Projektavimo dokumentai**. Projektavimo dokumente pateikiama / aktualizuojama informacija susijusi su IBPS architektūros aprašymu fizinių komponentų ir programinių komponentų požiūriu (naudojamos technologijos (jų pavadinimai, versijos), informacinis vaizdas (duomenų bazės struktūros, duomenų bazių sąsajų schemos ir kt.), funkcinis vaizdas (IBPS funkciniai vienetai, jų funkcijos, tarpusavio sąsajos, naudotojo sąsajos prototipai), integracinis vaizdas (sąsajos tarp vidinių ir išorinių sistemų, kuriamos sistemos atžvilgiu), operacinis vaizdas (sisteminiai procesai, algoritmai, periodiniai sisteminiai darbai ir pan.), dislokavimo vaizdas (programinių komponentų pasiskirstymas techninėje įrangoje), saugumo sprendimai, aukšto prieinamumo sprendimai, plečiamumo sprendimai ir kt.). * **Integracinių sąsajų specifikacijos**. Detalizuojama kiekvienos integracinės sąsajos paskirtis, realizavimo sprendimas, duomenys, duomenų formatai, siunčiamų ir gaunamų užklausų sudarymo taisyklės ir kt. * Rezultatai turi būti suderinti su Perkančiąja organizacija. | Pagal suderintą terminą. |
|  | **Kūrimas (konstravimas)** | Diegėjas:   * vykdo reikalingus programavimo ir programinio konfigūravimo darbus (savo kūrimo aplinkoje), įgyvendina funkcinius ir nefunkcinius reikalavimus; * atlieka komponentų (angl. *unit*) testavimą, vidinį saugumo testavimą, IBPS vidinį testavimą, sąsajų su kitomis sistemomis ir registrais (integravimo) testavimą ir parengia vidinio testavimo ataskaitą. * parengia testavimo aplinką Perkančiosios organizacijos infrastruktūroje; * vykdo modernizuojamos IBPS demonstraciją.   Perkančioji organizacija (pagal kompetenciją):   * suteikia reikalingą informaciją; * suteikia informaciją apie gamybinę ir testavimo aplinkas; * peržiūri ir įvertina vidinio testavimo rezultatus; * teikia pastabas ir rekomendacijas Diegėjo parengtai dokumentacijai; * dalyvauja modernizuojamos IBPS demonstracijose ir teikia pastabas bei rekomendacijas. | | * **Vidinio testavimo ataskaita**, kurioje aprašyti atlikto vidinio testavimo rezultatai (apimtis, vykdymo metodika, testavimo tipai, procedūra, įėjimo/išėjimo kriterijai, testavimo aplinka), pateikiant informaciją apie IBPS sritis, į kurias reikia atkreipti papildomą dėmesį testavimo metu. * **Atliktos IBPS demonstracijos.** * **Parengta programinė įranga diegimui.** * Rezultatai turi būti suderinti su Perkančiąja organizacija. | Vidinio testavimo ataskaita turi būti pateikta bent prieš 5 dienas iki diegimo testavimo aplinkoje dienos.  IBPS demonstracijos turi būti vykdomos nuolatos, pagal atskirai suderintą grafiką, kuris turi būti pateiktas Paslaugų teikimo reglamente. |
|  | **Diegimas testavimo aplinkoje** | Diegėjas:   * parengia ir pateikia programinę įrangą tinkamą įdiegimui Perkančiosios organizacijos testavimo aplinkoje; * įdiegia IBPS Perkančiosios organizacijos testavimo aplinkoje; * vykdo (jei reikia) testavimui reikiamų duomenų įkėlimą į IBPS duomenų bazę. * teikia informaciją Perkančiajai organizacijai apie programinės įrangos diegimo eigą ir rezultatus. * rengia priėmimo testavimo ir integracinių sąsajų testavimo scenarijus;   Perkančioji organizacija (pagal kompetenciją):   * suteikia reikalingą informaciją ir prieigą prie infrastruktūros, kuri reikalinga IBPS įdiegimui; * kontroliuoja testavimo aplinką. | | * **Sukurta programinė įranga** ir **įdiegta Perkančiosios organizacijos testavimo aplinkoje.** * **Parengti priėmimo testavimo scenarijai;** * Rezultatai turi būti suderinti su Perkančiąja organizacija. | Šis diegimo etapas turi būti baigtas iki priėmimo testavimo etapo pradžios. |
|  | **Priėmimo testavimas** | Diegėjas:   * parengia / atnaujina naudotojų vadovus (dokumentus): IBPS naudojimo instrukciją ir IBPS administravimo instrukciją; * parengia / atnaujina IBPS administravimo dokumentus (įskaitant IBPS diegimo procedūrą); * pateikia komentarus IBPS saugos dokumentams, atsižvelgdamas į aktualių duomenų saugą ir kibernetinį saugumą reglamentuojančių teisės aktų reikalavimus; * atnaujina IBPS techninį aprašymą (specifikaciją); * vykdo integracinių sąsajų testavimą. Vykdant šį testavimą bendradarbiauja su Valstybinės mokesčių inspekcijos atstovais siekiant tinkamai ištestuoti integracinių sąsajų veikimą; * vykdo priėmimo testavimą; * šalina užfiksuotus trūkumus (klaidas); * parengia priėmimo ir integracinių sąsajų testavimo ataskaitą.   Perkančioji organizacija (pagal kompetenciją):   * dalyvauja testavime; * priima programinę įrangą bandomajai eksploatacijai. | | * **Sėkmingai atliktas priėmimo testavimas.** * **Sėkmingai atliktas integracinių sąsajų testavimas.** * **Parengti / atnaujinti naudotojų vadovai (dokumentai).** * **Parengti / atnaujinti IBPS administravimo dokumentai.** * **Pateikti komentarai IBPS saugos dokumentams.** * **Parengta priėmimo testavimo ataskaita.** * **Atnaujintas IBPS techninis aprašymas (specifikacija).** * Bandomajai eksploatacijai parengta IBPS. * Rezultatai turi būti suderinti su Perkančiąja organizacija. | Priėmimo testavimas turi būti atliktas iki bandomosios eksploatacijos pradžios. Pagal suderintą grafiką. |
|  | **Diegimas gamybinėje aplinkoje** | Diegėjas:   * parengia ir pateikia programinę įrangą tinkamą įdiegimui IRD gamybinėje aplinkoje. * konsultuoja Perkančiąją organizaciją programinės įrangos įdiegimo gamybinėje aplinkoje klausimais. * rengia bandomosios eksploatacijos planą.   Perkančioji organizacija:   * įdiegia programinę įrangą į gamybinės eksploatacijos aplinką. * teikia pastabas ir rekomendacijas bandomosios eksploatacijos planui | | * **Sukurta programinė įranga ir įdiegta** gamybinės eksploatacijos aplinkoje. * Parengtas ir suderintas **bandomosios eksploatacijos planas**. * Rezultatai turi būti suderinti su Perkančiąja organizacija. | Šis diegimas gali vykti tik po sėkmingai įvykusio priėmimo testavimo.  Šis diegimo etapas turi būti baigtas iki bandomosios eksploatacijos pradžios. |
|  | **Bandomoji eksploatacija** | Diegėjas:   * teikia konsultacijas bandomosios eksploatacijos klausimais; * reaguoja ir pašalina eksploatacijos metu nustatytus defektus; * bendradarbiauja su Valstybinės mokesčių inspekcijos atstovais siekiant operatyviai išspręsti eksploatacijos metu su integracinių sąsajų veikimu susijusius trūkumus; * užtikrina ekspertų konsultavimą Perkančiosios organizacijos darbuotojams; * užtikrina IBPS duomenų integralumą ir vientisumą; * atlieka reikiamus pakeitimus atsižvelgiant į atsparumo įsilaužimams ir našumo testavimo rezultatus; * parengia bandomosios eksploatacijos rezultatų ataskaitą; * parengia garantinės priežiūros procedūros dokumentus.   Perkančioji organizacija (pagal kompetenciją):   * dirba su modernizuotu IBPS; * registruoja bandomosios eksploatacijos metu nustatytas klaidas; * vykdo bandomosios eksploatacijos metu nustatytų problemų šalinimo kontrolę. | | * Parengta **bandomosios eksploatacijos ataskaita**; * **Pašalintos bandomosios eksploatacijos metu nustatytos klaidos**. Diegėjas bandomosios eksploatacijos metu pagal suderintą klaidų šalinimo grafiką turi šalinti visus IBPS trūkumus, užregistruotus bandomosios eksploatacijos problemų registre; * **Suteiktos konsultacijos**; * Sėkmingai **įvykdyta bandomoji eksploatacija**. * **Parengtas garantinės priežiūros procedūros dokumentas** (įskaitant IBPS pakeitimų valdymo procedūrą). Dokumente turi būti aprašytas garantinės priežiūros teikimo būdas, detalizuotos garantinės priežiūros teikimo sąlygos, Diegėjo atsakomybė, Perkančiosios organizacijos atsakomybė, kontaktinė informacija, papildomos tvarkos (eskalavimo, klaidų registravimo, konsultavimo)). Detalūs reikalavimai garantinei priežiūrai pateikti 7.8.7 skyrelyje. * **Atlikti reikiami pakeitimai** atsižvelgiant į atsparumo įsilaužimams ir našumo testavimo rezultatus. * Rezultatai turi būti suderinti su Perkančiąja organizacija. | Bandomoji eksploatacija turi trukti ne trumpiau nei 1 mėnesį.  Garantinės priežiūros procedūros dokumentas turi būti pateiktas ir suderintas likus 1 mėnesiui iki visų paslaugų pagal Sutartį (išskyrus garantinę priežiūrą) suteikimo termino pabaigos. |
|  | **IS pridavimas** | Diegėjas:   * parengia ir pateikia perdavimo - priėmimo aktą; * pateikia visų parengtų / atnaujintų dokumentų galutines suderintas versijas; * pateikia sukurtos programinės įrangos išeities tekstus. | | Pasirašytas perdavimo -priėmimo aktas. | Galutiniai išeities tekstai į repozitoriją patalpinami per 5 d. d. po sėkmingai įvykdytos bandomosios eksploatacijos pabaigos. |
|  | **Garantinė priežiūra** | Diegėjas teikia garantinę priežiūrą ne trumpesnį nei 24 mėnesių laikotarpį nuo IBPS modernizavimo paslaugų perdavimo-priėmimo akto pasirašymo dienos. | | Teikiami garantinės priežiūros įsipareigojimai.  Rezultatai turi būti suderinti su Perkančiąja organizacija. | 24 mėnesiai nuo perdavimo - priėmimo akto pasirašymo dienos. |
|  | **Viso projekto metu** | | | | |
|  | **Ataskaitų rengimas** | Diegėjas:   * rengia IBPS modernizavimo eigos ataskaitą ne rečiau, kaip kartą per du mėnesius; * rengia galutinę Paslaugų įvykdymo ataskaitą (po bandomosios eksploatacijos).   Perkančioji organizacija (pagal kompetenciją):   * pateikia pastabas ir rekomendacijas ataskaitoms. | | **Parengtos tarpinės ataskaitos**. Ataskaitose išdėstoma (neapsiribojant):   * pasiekti rezultatai, vykdomos veiklos ir jų progresas IBPS modernizavimo grafiko atžvilgiu; * rizikos, kritiniai faktoriai ir numatomi veiksmai, prognozės ir kitos projekto įgyvendinimui svarbios aplinkybės; * IBPS modernizavimo grafiko pakeitimai. * **Galutinė paslaugų įvykdymo ataskaita**, kuri apima projekto eigos ir rezultatų vertinimą, faktinį rezultatų palyginimą su planu ir neatitikimų įvertinimą.   Rezultatai turi būti suderinti su Perkančiąja organizacija. | Visą IBPS modernizavimo laikotarpį.  Galutinė paslaugų įvykdymo ataskaita teikiama per 5 darbo dienas nuo visų paslaugų pagal šią Techninę specifikaciją (išskyrus garantinę priežiūrą) suteikimo. |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Direktorė    Viktorija Rūkštelė | | | | **PASLAUGŲ TEIKĖJAS** UAB „Asseco Lietuva” Direktorius    Albertas Šermokas | | | |

\_\_\_\_\_\_\_\_\_\_\_\_\_\_\_