**„INTEGRUOTOS BAUDŽIAMOJO PROCESO INFORMACINĖS SISTEMOS PROGRAMINĖS ĮRANGOS MODERNIZAVIMO IR INTEGRACIJOS SU MOKESČIŲ APSKAITOS INFORMACINE SISTEMA SUKŪRIMO**“ **PASLAUGŲ VIEŠOJO PIRKIMO–PARDAVIMO SUTARTIS**

##### 2024 m. gruodžio 31 d. Nr. 15R-741

Vilnius

****

Projektas „Vienas langelis prievolėms valstybei sumokėti“ Nr. 04-012-P-0001 (Tvarių viešųjų finansų plėtros programos pažangos priemonė Nr. 04-001-08-05-02 „Didinti (gerinti) mokestinių prievolių vykdymą“), 3.1.2.1.1.2. str. „Kompiuterinės programinės įrangos ir kompiuterinės programinės įrangos licencijų įsigijimo išlaidos“

**Informatikos ir ryšių departamentas prie Lietuvos Respublikos vidaus reikalų ministerijos** (**toliau –** **Klientas, Perkančioji organizacija**), atstovaujamas direktorės Viktorijos Rūkštelės, ir **UAB „Asseco Lietuva“** (**toliau – Paslaugų teikėjas**)**,** atstovaujama direktoriaus Alberto Šermoko, toliau kartu ar atskirai vadinami Šalimis, vadovaudamiesi Išteklių agentūros prie Lietuvos Respublikos vidaus reikalų ministerijos viešojo pirkimo komisijos 2024 m. gruodžio 13 d. protokolu Nr. P-TVŪD-89, sudaro šią Integruotos baudžiamojo proceso informacinės sistemos programinės įrangos modernizavimo ir integracijos su Mokesčių apskaitos informacine sistema sukūrimo paslaugųpirkimo-pardavimo (paslaugų teikimo) sutartį (toliau – Sutartis).

**I SKYRIUS**

**SUTARTIES DALYKAS**

1.1. Paslaugų teikėjas įsipareigoja Sutartyje nustatyta tvarka ir sąlygomis suteikti Integruotos baudžiamojo proceso informacinės sistemos programinės įrangos modernizavimo ir integracijos su Mokesčių apskaitos informacine sistema sukūrimo paslaugas (toliau – paslaugos), kurių specifikacija nurodyta Sutarties 1 priede – Techninėje specifikacijoje (toliau – Sutarties 1 priedas), o Klientas Sutartyje nustatyta tvarka ir sąlygomis įsipareigoja priimti tinkamai ir faktiškai suteiktas paslaugas ir sumokėti Paslaugų teikėjui už jas.

1.2. Pirkimo objektą sudaro Integruotos baudžiamojo proceso informacinės sistemos programinės įrangos modernizavimas ir integracijos su Mokesčių apskaitos informacine sistema sukūrimas (toliau – IBPS PĮ) pagal Sutarties 1 priedo 6 skyriuje „Funkcinių reikalavimų aprašymas“ ir 7 skyriuje „Nefunkciniai reikalavimai“ nurodytus funkcinius ir nefunkcinius reikalavimus bei suteikta garantinė priežiūra sukurtai / modernizuotai IBPS PĮ 24 (dvidešimt keturis) mėnesius nuo šios įrangos perdavimo-priėmimo akto pasirašymo dienos.

1.3. Paslaugų savybės ir kita informacija apie paslaugas detalizuojama Sutarties 1 priede, kuris yra neatskiriama Sutarties dalis. Paslaugų teikėjas, vykdydamas Sutartį, privalo vadovautis Techninės specifikacijos sąlygomis, įvykdyti visus joje nurodytus reikalavimus.

**II SKYRIUS**

**SUTARTIES KAINA IR ATSISKAITYMO TVARKA**

2.1. Sutarties kaina – **52 514,00 Eur**(**penkiasdešimt du tūkstančiai penki šimtai keturiolika eurų**) įskaitant pridėtinės vertės mokestį (toliau – PVM). Sutarties kaina be PVM (pradinės Sutarties vertė) – **43 400,00** Eur (**keturiasdešimt trys tūkstančiai keturi šimtai eurų**). Detalios Sutarties kainos:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Paslaugos pavadinimas** | **Mato vnt.** | **Kiekis** | **Kaina Eur be PVM** | **Kaina Eur su PVM** |
| **1** | **2** | **3** | **4** | **5** | **6** |
|  | *Integruotos baudžiamojo proceso informacinės sistemos programinės įrangos modernizavimas ir integracijos su Mokesčių apskaitos informacine sistema sukūrimas pagal reikalavimus, nurodytus Sutarties 1 priedo 6 skyriuje „Funkcinių reikalavimų aprašymas“ ir 7 skyriuje „Nefunkciniai reikalavimai“* | | | | | |
| **1.** | **Integruotos baudžiamojo proceso informacinės sistemos programinės įrangos modernizavimo ir integracijos su Mokesčių apskaitos informacine sistema sukūrimo paslaugos** | **Vnt.** | **1** | **43 400,00** | **52 514,00** |

2.2. Į Sutarties kainą/paslaugų kainas (įkainius) įskaitomi visi mokesčiai ir rinkliavos, vertimo paslaugų bei kitos išlaidos, susijusios su tinkamu Sutarties vykdymu (įskaitant ir PVM sąskaitų faktūrų / sąskaitų faktūrų teikimo elektroniniu būdu išlaidas).

2.3. Sutarties kaina/paslaugų kainos (įkainiai) negali būti keičiama/os per visą Sutarties galiojimo laiką, išskyrus Sutartyje numatytus atvejus.

2.4. Paslaugų, nurodytų Sutarties 1 priedo 6 skyriuje „Funkcinių reikalavimų aprašymas“ ir 7 skyriuje „Nefunkciniai reikalavimai“, priėmimas–perdavimas įforminamas priėmimo–perdavimo aktu (Sutarties 2 priedas), kurį pasirašys Klientas ir Paslaugų teikėjas. Nuo perdavimo-priėmimo akto pasirašymo dienos suteiktų paslaugų nuosavybės teisė pereina Klientui. Šalių pasirašytas paslaugų priėmimo-perdavimo aktas yra pagrindas PVM sąskaitai faktūrai išrašyti.

2.5. Už tinkamai ir faktiškai suteiktas paslaugas Klientas su Paslaugų teikėju atsiskaito mokėjimo pavedimu, pinigus pervesdamas į Sutartyje nurodytą Paslaugų teikėjo atsiskaitomąją sąskaitą ne vėliau kaip per 5 (penkias) darbo dienas nuo Projekto „Vienas langelis prievolėms valstybei sumokėti“ Nr. 04-012-P-0001, finansuojamo 2021‒2027 metų Europos Sąjungos fondų ir (arba) Ekonomikos gaivinimo ir atsparumo didinimo priemonės ir Lietuvos Respublikos valstybės biudžeto lėšomis, finansinės paramos lėšų gavimo į Kliento sąskaitą, bet ne vėliau kaip per 30 (trisdešimt) dienųnuo paslaugų priėmimo–perdavimo akto pasirašymo ir teisingos PVM sąskaitos-faktūros gavimo dienos. Paslaugų teikėjas PVM sąskaitą faktūrą / sąskaitą faktūrą turi pateikti elektroniniu būdu, kaip numatyta kaip numatyta Lietuvos Respublikos viešųjų pirkimų įstatymo 22 straipsnio 3 dalyje. Paslaugų teikėjui nepateikus PVM sąskaitos faktūros elektroniniu būdu, Klientas turi teisę nevykdyti mokėjimo.

2.6. Paslaugų teikėjui, jo prašymu, gali būti mokamas ne daugiau kaip 30 (trisdešimties) procentų avansas nuo Sutarties kainos su PVM. Avansas, Paslaugų teikėjui prašant, bus mokamas mokėjimo pavedimu, pinigus pervedant į Paslaugų teikėjo atsiskaitomąją sąskaitą ne vėliau kaip per 30 (trisdešimt) darbo dienų nuo Paslaugų teikėjo išankstinės sąskaitos nurodytai sumai pateikimo bei avanso užtikrinimo, t. y. banko garantijos ar draudimo bendrovės laidavimo draudimo rašto, visai avanso sumai, pateikimo. Avansas yra įskaitomas į Sutarties kainą. Avansas atskaitomas atsiskaitant už suteiktas paslaugas. Avanso grąžinimo garantija turi būti užtikrinta banko garantija ar draudimo bendrovės laidavimo raštu, kuriame būtų nurodyta privaloma sąlyga pagal pirmą pareikalavimą (esminės užtikrinimo sąlygos yra – užtikrinimo suma, be sąlygiškumas (t. y. Klientui užtenka nurodyti sąlygą (-as), kurias Paslaugų teikėjas pažeidė, bet ji neprivalo pagrįsti reikalavime nurodytos Sutarties sąlygos visiško ar dalinio nevykdymo ar netinkamo vykdymo), tiekėjo rekvizitai, galiojimo laikas – ne trumpiau kaip vienas mėnuo po tiekėjo prisiimtų sutartinių įsipareigojimų įvykdymo termino pabaigos, sutikimas sumokėti užtikrinimo sumą ne ginčo tvarka per ne vėlesnį nei 20 (dvidešimt) darbo dienų terminą, užtikrinimas privalo būti tinkamai pasirašytas ir patvirtintas). Paslaugų teikėjas banko garantiją ar draudimo bendrovės laidavimo draudimo raštą turi iš anksto suderinti su Klientu. Sumokėto avanso suma išskaitoma iš pagal Sutartį atliekamo mokėjimo. Paslaugų teikėjui nepateikus reikalavimus atitinkančios banko garantijos ar draudimo bendrovės laidavimo draudimo rašto, avansas nebus išmokamas, tačiau Sutartis lieka galioti ir mokėjimai atliekami Sutarties 2.5 papunktyje numatyta tvarka.

2.7. Sutarties kaina jos galiojimo laikotarpiu perskaičiuojama (didinama ar mažinama) pasikeitus (padidėjus ar sumažėjus) PVM, kuris turėjo tiesioginės įtakos Sutarties kainai/įkainiui. Raštiškai susitarus Paslaugų teikėjui ir Klientui ne vėliau kaip iki paslaugų perdavimo–priėmimo akto pasirašymo dienos, perskaičiuojama tik ta Sutarties kainos dalis, kuriai turėjo įtakos pasikeitęs PVM ir tik pasikeitusio mokesčio dydžiu. Sutarties kainos perskaičiavimą dėl pasikeitusio (padidėjusio ar sumažėjusio) PVM inicijuoja Paslaugų teikėjas, kreipdamasis į Klientą raštu, pateikdamas konkrečius skaičiavimus dėl pasikeitusio mokesčio įtakos Sutarties kainai/įkainiui. Klientas taip pat turi teisę inicijuoti Sutarties kainos perskaičiavimą dėl pasikeitusio (padidėjusio ar sumažėjusio) PVM. Sutarties kainos/įkainio perskaičiavimas dėl kitų mokesčių ar kainų lygio pasikeitimo nebus atliekamas.

2.8. Sutarties kainos perskaičiavimas įforminamas Sutarties Šalių pasirašomu susitarimu, kuriame užfiksuojama perskaičiuota Sutarties kaina bei šio perskaičiavimo įsigaliojimo sąlygos.

2.9. Sutartyje numatyta paslaugų teikimo kaina gali būti perskaičiuojama, jeigu Valstybės duomenų agentūros (www.stat.gov.lt) kas ketvirtį skelbiamo Ūkio subjektams suteiktų paslaugų kainų indekso J62. Kompiuterių programavimo, konsultacinė ir susijusi veikla pokytis (k), apskaičiuotas kaip nustatyta Sutarties 2.10 papunktyje, yra didesnis kaip 5 %. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

2.10. Perskaičiuota kaina taikomos paslaugoms, kurios suteikiamos po to, kai Šalys sudaro susitarimą dėl Sutarties kainos perskaičiavimo.

2.11. Nauja Sutarties kaina apskaičiuojama pagal formulę:

a\_1=a+(k/100×a), kur

a – vieneto kaina (Eur be PVM)) (jei ji jau buvo perskaičiuota, tai po paskutinio perskaičiavimo).

a\_1 – perskaičiuota (pakeista) vieneto kaina (Eur be PVM)

k – Pagal Ūkio subjektams suteiktų paslaugų kainų indeksą J62. Kompiuterių programavimo, konsultacinė ir susijusi veikla apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

k =〖Ind〗\_naujausias/〖Ind〗\_pradžia ×100-100, (proc.), kur

〖Ind〗\_naujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas Ūkio subjektams suteiktų paslaugų kainų J62. Kompiuterių programavimo, konsultacinė ir susijusi veikla indeksas.

〖Ind〗\_ pradžia – laikotarpio pradžios datos (mėnesio) Ūkio subjektams suteiktų paslaugų kainų J62. Kompiuterių programavimo, konsultacinė ir susijusi veikla pokytis vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

2.12. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno Valstybės duomenų agentūra pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas vieneto kaina „a“ suapvalinama iki dviejų skaitmenų po kablelio.

2.13. Vėlesnis Sutarties kainos perskaičiavimas negali apimti laikotarpio, už kurį jau buvo atliktas perskaičiavimas.

2.14. Pirmosios peržiūros terminas netaikomas ir peržiūros dažnumas nėra ribojamas.

2.15. Sutarties 2.9-2.14 papunkčiuose numatytas Sutarties kainos perskaičiavimas įforminamas Sutarties Šalių pasirašomu susitarimu, kuriame užfiksuojami perskaičiuota Sutarties kaina bei šio perskaičiavimo įsigaliojimo sąlygos, perskaičiuota pradinės Sutarties vertė. Šalys taip pat privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k).

2.16. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Klientas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar nesuteiktų paslaugų ir privalo raštu apie tai informuoti Paslaugų teikėją. Esant valstybės piniginių išteklių išdavimo ribojimo situacijai ir Klientui atsisakius dar nesuteiktų paslaugų, Klientui nėra taikomos jokios sankcijos, kylančios iš Sutartinių įsipareigojimų nevykdymo.

2.17. Sutarties kainai apskaičiuoti taikomas kainodaros būdas:fiksuota kaina.

**III SKYRIUS**

**ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1. Sutartyje ir Sutarties prieduose nustatyta tvarka ir sąlygomis teikti Sutarties ir Sutarties priedų reikalavimus atitinkančias paslaugas, adresu Šventaragio g. 2, Vilnius. Paslaugas suteikti šiais terminais:

3.1.1.1 reikalavimai IBPS PĮ modernizavimui pagal Sutarties 1 priedo 6 skyriuje „Funkcinių reikalavimų aprašymas“ ir 7 skyriuje „Nefunkciniai reikalavimai“ nurodytus reikalavimus, turi būti sukurti pagal suderintą su Klientu paslaugų teikimo grafiką, nurodytą paslaugų teikimo reglamente, bet ne ilgiau kaip iki 2026 m. gegužės 15 d. Paslaugų teikimo reglamentas (paslaugų teikimo grafikas) suderinamas su Klientu per 10 (dešimt) darbo dienų nuo Sutarties įsigaliojimo dienos;

3.1.2.2 suteikta garantinė priežiūra sukurtai / modernizuotai IBPS PĮ 24 (dvidešimt keturis) mėnesius nuo šios įrangos perdavimo-priėmimo akto pasirašymo dienos.

3.1.2. neteikti jokios su Sutartimi susijusios informacijos Rusijos Federacijos, Baltarusijos Respublikos ir Kinijos Liaudies Respublikos subjektams (ar jiems atstovaujantiems asmenims) ir užtikrinti, kad Sutarčiai įgyvendinti (t. y. paslaugoms teikti) nebūtų pasitelkiami subjektai iš valstybių ar teritorijų, nurodytų Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais sąraše, patvirtintame Lietuvos Respublikos Vyriausybės 2022 m. kovo 30 d. nutarimo Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“ 1.2 papunkčiu;

3.1.3. tinkamai ir faktiškai suteikus paslaugas, pateikti Klientui pasirašytą paslaugų perdavimo–priėmimo aktą bei PVM sąskaitą faktūrą;

3.1.4. vykdyti nuolatines vertimo žodžiu ir raštu paslaugas, jei Paslaugų teikėjo specialistai nemoka lietuvių kalbos. Išlaidos vertimo paslaugoms turi būti įskaičiuotos į Sutarties kainą;

3.1.5. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Kliento paskirtu atstovu palaikymą, palaikymą ir apie tai pranešti Klientui Sutartyje raštu (el. paštu).

3.1.6. nedelsdamas (ne vėliau kaip per 3 (tris) darbo dienas) raštu informuoti Klientą:

3.1.6.1. jei laiku negali suteikti paslaugų;

3.1.6.2. apie pasikeitusius savo rekvizitus, teisinį statusą, paskirtą atstovą;

3.1.7. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo;

3.1.8. gavęs Sutarties 3.2.3 papunktyje numatytą Kliento raštišką atsisakymą priimti paslaugas, per Kliento nurodytą terminą įgyvendinti Kliento reikalavimą, nurodytą Sutarties 4.2.2 papunktyje;

3.1.9. užtikrinti, kad Sutartį visą Sutarties galiojimo laikotarpį vykdys šio punkto lentelėje nurodytus reikalavimus atitinkantys specialistai, nurodyti pridedamoje Paslaugų teikėjo užpildytoje formoje kvalifikacijai. Sutarties galiojimo metu nurodyti specialistai gali būti pakeisti kitais (specialistui susirgus, patyrus traumą, pakeitus darbovietę, atsisakius vykdyti funkcijas) ar pasitelkiami papildomi specialistai tik gavus rašytinį Kliento sutikimą. Keičiami specialistai turi atitikti šiuos kvalifikacijos reikalavimus:

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| **Techninis ir profesinis pajėgumas** | | |
| 3.1.9.1 | Paslaugų teikėjas Sutarties vykdymui privalo turėti ne mažiau kaip žemiau nurodyta kvalifikuotų specialistų (ekspertų), kurie atitiktų žemiau nurodytus reikalavimus.  Vienas specialistas (ekspertas) gali vykdyti daugiau nei vienos srities specialisto (eksperto) funkcijas, jei jo kvalifikacija atitinka tos pozicijos specialistui (ekspertui) keliamus reikalavimus. | Pateikti reikalaujamą patirtį ir kvalifikaciją įrodančius dokumentus:  1) tiekėjo siūlomų specialistų (ekspertų) sąrašas (pirkimo dokumentų Bendrųjų sąlygų (1 IA PD BS) 15.4 punkte nurodytu atveju užpildyti 2 lentelę 6 IA PD FK formoje), nurodant poziciją į kurią siūlomas specialistas (ekspertas|) ir kurio specialisto (eksperto) reikalavimus atitinka bei specialisto (eksperto) patirties (jeigu reikalavimas patirčiai keliamas), vykdant reikalavimuose nurodytas veiklas, aprašymas (vykdytos sutarties pavadinimas, data ir Nr., sutarties aprašymas, užsakovo duomenys, sutarties pradžia ir pabaiga, specialisto (eksperto) vykdytos veiklos/rolė, specifinė patirtis reikalaujamoje srityje);  2) kiekvieno tiekėjo siūlomo specialisto (eksperto) kvalifikaciją įrodantys galiojantys sertifikatai arba lygiaverčiai tarptautiniu mastu pripažįstami, reikalaujamą kvalifikaciją įrodantys dokumentai arba kiti lygiaverčiai įrodymai. Jeigu pateikiamas lygiavertis dokumentas, jo lygiavertiškumą įrodyti turi tiekėjas. Mokymų kursų išklausymo pažymėjimai nevertinami;  3) dokumentas/ai, patvirtinantis/ys, specialisto esamus santykius su tiekėju. Jei specialistas yra Paslaugų teikėjo darbuotojas, tuomet užtenka tai pažymėti dokumento „6 IA PD FK“ Forma kvalifikacijai (FK) 2 lentelėje, tačiau jei specialistas yra ne tiekėjo darbuotojas, tiekėjas privalo ne tik tai pažymėti aukščiau minimoje lentelėje, tačiau ir pateikti pirkimo dokumentų bendrųjų sąlygų „1 IA PD BS“ 7.2-7.3 punktuose nurodytą informaciją.  Pastaba *(taikoma 4.1.1.1 ir 4.1.1.4 papunkčiuose keliamiems kvalifikacijos reikalavimams)*. Vykdytojas, siekdamas įsitikinti arba patikslinti pateiktą informaciją, gali atskiru prašymu paprašyti pateikti nurodytų sutarčių patvirtintas kopijas arba išrašus iš sutarčių bei sutarties objektą apibūdinančius dokumentus, taip pat be išankstinio įspėjimo gali žodžiu ar raštu tikrinti šią informaciją tiesiogiai pas sąraše nurodytus užsakovus. |
| 3.1.9.2 | **Ekspertas Nr. 1** – **Projekto vadovas**:  - turi turėti tarptautiniu mastu pripažįstamą projektų valdymo eksperto kvalifikaciją, patvirtintą PMP sertifikatu arba Prince 2 sertifikatu ar lygiaverčiais sertifikatais arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais, arba kitais lygiaverčiais įrodymais.  - per paskutiniuosius 5 (penkis) metus iki pasiūlymo pateikimo termino pabaigos turi turėti vadovavimo informacinių sistemų ar registrų kūrimo ir įdiegimo arba modernizavimo, arba priežiūros projektams darbo patirtį ne mažiau kaip 1 (viename) sėkmingai įvykdytame (baigtame) projekte/sutartyje. |
| 3.1.9.3 | **Ekspertas Nr. 2** – **Informacinių sistemų architektas**:  - turi turėti tarptautiniu mastu pripažįstamą informacinių sistemų architekto kvalifikaciją, patvirtintą TOGAF Certified sertifikatu arba Oracle Certified Master Java EE Enterprise Architect sertifikatu ar lygiaverčiais sertifikatais arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais, arba kitais lygiaverčiais įrodymais. |
| 3.1.9.4 | **Ekspertas Nr. 3** – **Sistemų integravimo ekspertas**:  - turi turėti tarptautiniu mastu pripažįstamą sistemų integravimo eksperto kvalifikaciją, patvirtintą Oracle SOA Suite 11g Certified Implementation Specialist sertifikatu arba Oracle Certified Expert, Java EE 6 Web Services Developer sertifikatu, arba lygiaverčiais sertifikatais arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais arba kitais lygiaverčiais įrodymais. |
| 3.1.9.5 | **Ekspertas Nr. 4** – **Programuotojas**:  - turi turėti tarptautiniu mastu pripažįstamą programuotojo kvalifikaciją, patvirtintą Oracle Certified Associate Java SE Programmer sertifikatu ar lygiaverčiu sertifikatu, arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais, arba kitais lygiaverčiais įrodymais;  - turintis praktinę programuotojo darbo patirtį bent 1 (vienoje) įvykdytoje (baigtoje) informacinės sistemos ar registro kūrimo ir diegimo arba modernizavimo, arba priežiūros paslaugų teikimo sutartyje (projekte), kurios (-io) apimtyje registras ar informacinė sistema turėjo integraciją bent su 1 ***informacine sistema ar registru*** ir buvo panaudotos informacinės sistemos ar registro duomenų mainų integracinės sąsajos, paremtos atvirais duomenų apsikeitimo standartais, kurių integravimui su kitomis informacinėmis sistemomis ar registrais konstruoti ***buvo naudojamos tinklinės paslaugos (angl. web-services)*** (WSDL arba lygiaverte kalba aprašytos tinklinės paslaugos, teikiamos SOAP ar lygiaverčiu protokolu ir vykdomos keičiantis XML ar lygiaverčio formato pranešimais). |
| 3.1.9.6 | **Ekspertas Nr. 5** – **Informacinių sistemų testavimo ekspertas**:  - turi turėti tarptautiniu mastu pripažįstamą testuotojo kvalifikaciją, patvirtintą ISTQB Certified Tester, Advanced Level (Test Manager) sertifikatu arba ISEB Intermediate Certificate in Software Testing sertifikatu arba lygiaverčiais sertifikatais arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais arba kitais lygiaverčiais įrodymais. |
| 3.1.9.7 | **EkspertasNr. 6** *–* **informacinės sistemos saugos specialistas**:  - turi turėti tarptautiniu mastu pripažįstamą informacinių sistemų saugos specialisto kvalifikaciją, patvirtintą Certified Information Systems Security Professional (CISSP) sertifikatu arba CISA sertifikatu, arba CompTIA Security+ sertifikatu, arba Certified Information Security Manager (CISM)) sertifikatu arba lygiaverčiais sertifikatais arba lygiaverčiais tarptautiniu mastu pripažįstamais, reikalaujamą kvalifikaciją įrodančiais dokumentais arba kitais lygiaverčiais įrodymais. |

3.1.10. teikti garantinę priežiūrą pagal Sutarties 1 priedo 7.8.7 skyriuje „Reikalavimai IBPS garantinei priežiūrai“ nustatytus reikalavimus sukurtai ir/ar modernizuotai IBPS PĮ 24 (dvidešimt keturis) mėnesius nuo šios įrangos perdavimo–priėmimo akto pasirašymo dienos;

3.1.11. Sutarties vykdymo laikotarpiui turėti palaikymo tarnybą (angl. HelpDesk) ar įvykių registravimo sistemą, kuri turi suteikti galimybes Klientui registruoti incidentus įvairiais klausimais;3.1.12.laikytis Lietuvos Respublikos civilinio kodekso (toliau – CK) bei kitų, su Tiekėjo Sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad Paslaugų teikėjo specialistai, darbuotojai bei atstovai jų laikytųsi. Paslaugų teikėjas garantuoja Klientui ir (ar) tretiesiems asmenims nuostolių atlyginimą, jei Paslaugų teikėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Klientui ir (ar) tretiesiems asmenims būtų pateikti kokie nors reikalavimai ar pradėti procesiniai veiksmai.

3.1.13. Teikdamas paslaugas Paslaugų teikėjas turi sunaudoti kaip įmanoma mažiau gamtos išteklių. Dėl šios priežasties visa su Sutartimi susijusiu dokumentacija perduodama skaitmeniniu formatu (elektroninė versija). Teikdamas paslaugas Paslaugų teikėjas turi siekti mažinti popieriaus sunaudojimą, atsisakyti nebūtino dokumentų kopijavimo ar spausdinimo. Dokumentus (tarpinius ir galutinius) teikti tik elektroniniu formatu, esant poreikiui pasirašyti – pasirašyti juos el. parašu.

3.2. Klientas įsipareigoja:

3.2.1. sumokėti Paslaugų teikėjui už tinkamai ir faktiškai suteiktas paslaugas Sutartyje numatyta tvarka ir sąlygomis;

3.2.2. teikti Paslaugų teikėjui Sutarčiai vykdyti pagrįstai reikalingą turimą informaciją;

3.2.3. per 15 (penkiolika) dienų nuo Paslaugų teikėjo pasirašyto perdavimo-priėmimo akto gavimo dienos priimti tinkamai suteiktas paslaugas, pasirašydamas perdavimo-priėmimo aktą, arba raštu informuoti Paslaugų teikėją apie atsisakymą priimti paslaugas, nurodydamas pašalinti trūkumus per Kliento nustatytą terminą nuo raštiškų pastabų gavimo dienos;

3.2.4. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.2.5. nedelsdamas (ne vėliau kaip per 3 (tris) darbo dienas) raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Paslaugų teikėjas Klientui įsipareigoja, kad Sutartį vykdys tik tokią teisę turintys asmenys.

3.4. Šalys privalo laikytis konfidencialumo įsipareigojimų. Konfidencialia informacija laikoma informacija, kuri Šalies pažymėta ar kitaip raštu nurodyta kaip privati ar konfidenciali arba informacija, kurią, remiantis aplinkybėmis, susijusiomis su informacijos atskleidimu, gaunanti Šalis pagrįstai turėtų pripažinti esant konfidencialia. Ji apima neviešą informaciją, susijusią su abiejų Šalių veikla bei šios Sutarties vykdymu. Konfidencialią informaciją gavusi Šalis privalo ją naudoti tik vykdydama Sutartį ir užtikrinti, kad gauta konfidenciali informacija nebus naudojama tokiu būdu, kuri pakenktų informaciją perdavusiai Šaliai. Per 5 (penkias) darbo dienas nuo Sutarties įsigaliojimo, Paslaugų teikėjas turi pateikti Klientui jo specialistų (atsakingų už Sutarties vykdymą asmenų), vykdysiančių Sutartį, pasirašytus konfidencialumo pasižadėjimus (pasižadėjimo forma pateikta Sutarties 3 priede). Jei Paslaugų teikėjas keičia ar skiria papildomą specialistą Sutarčiai įgyvendinti, kartu su prašymu skirti (pakeisti) specialistą, turi būti pateiktas kiekvieno specialisto pasirašytas konfidencialumo pasižadėjimas neatskleisti informacijos, kuri taps žinoma vykdant Sutartį.

3.5. Šalys privalo laikytis intelektinės ir pramoninės nuosavybės teisės įsipareigojimų. Visi rezultatai ir su jais susijusios teisės, įgytos vykdant Sutartį, įskaitant autorines turtines ir kitas intelektinės ar pramoninės nuosavybės teises išskyrus asmenines neturtines teises į intelektinės veiklos rezultatus, yra Kliento nuosavybė, kurią Klientas gali naudoti, publikuoti, perleisti ar perduoti kaip mano esant tinkama ir be jokių geografinių ar kitų apribojimų. Be išankstinio raštiško Kliento sutikimo Paslaugų teikėjas negali publikuoti straipsnių apie paslaugas, jais remtis teikdamas bet kokias paslaugas kitiems ar atskleisti iš Kliento gautą informaciją. Paslaugų teikėjas garantuoja nuostolių atlyginimą Klientui dėl bet kokių reikalavimų, kylančių dėl autorių teisių, patentų, licencijų, brėžinių, modelių, prekės pavadinimų ar prekės ženklų naudojimo, išskyrus atvejus, kai toks pažeidimas atsiranda dėl Kliento kaltės.

3.6. Klientas ir Paslaugų teikėjas per 5 (penkias) darbo dienas nuo Sutarties įsigaliojimo dienos pasirašo Susitarimą dėl Asmens duomenų tvarkymo (Sutarties 4 priedas).

3.7. Kiti Šalių įsipareigojimai nurodyti Sutarties prieduose.

**IV SKYRIUS**

**ŠALIŲ TEISĖS**

4.1. Paslaugų teikėjas turi teisę:

4.1.1. reikalauti, kad Klientas priimtų tinkamai ir faktiškai suteiktas paslaugas arba atsisakyti vykdyti Sutartį, jeigu Klientas, pažeisdamas savo įsipareigojimus, nepriima ar atsisako priimti tinkamai ir faktiškai suteiktas paslaugas;

4.1.2. reikalauti iš Kliento sumokėti už tinkamai ir faktiškai suteiktas paslaugas Sutartyje nurodyta tvarka, sąlygomis ir terminais.

4.2. Klientas turi teisę:

4.2.1. nemokėti už tinkamai ir faktiškai suteiktas paslaugas, jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatęs paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per Kliento nustatytą protingą terminą ir (arba) atlygintų nuostolius, susijusius su netinkamu Sutarties vykdymu;

4.2.3. Paslaugų teikėjui neįvykdžius Kliento reikalavimų, nurodytų Sutarties 4.2.2 papunktyje, ar Paslaugų teikėjui nevykdant Sutarties, vienašališkai nutraukti Sutartį ir reikalauti nuostolių atlyginimo;

4.2.4. priskaičiuotų netesybų sumos dydžiu mažinti savo piniginę prievolę Paslaugų teikėjui.

4.3. Kitos Šalių teisės nurodytos Sutarties prieduose.

**V SKYRIUS**

**ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti Sutartinius įsipareigojimus, ir Sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo Sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

5.5. Tiesioginių nuostolių atlyginimas negali būti didesnis kaip pradinė Sutarties vertė (Sutarties kaina be PVM). Šalys neatlygina viena kitai jokių netiesioginių nuostolių. Sutartyje nuostolių apribojimai netaikomi esant Šalies tyčiai ir dideliam neatsargumui.

**VI SKYRIUS**

**PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**

6.1. Paslaugų teikėjas Sutarties vykdymui gali pasitelkti:

6.1.1. savo pasiūlyme nurodytus ūkio subjektus, kuriais grindžiama Paslaugų teikėjo kvalifikacija;

6.1.2. kitus subteikėjus, jeigu pasiūlymo pateikimo metu jie buvo žinomi. Tuo atveju, jei pasiūlymo pateikimo metu Paslaugų teikėjui nebuvo žinomi kiti subteikėjai, Paslaugų teikėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki Sutarties vykdymo pradžios Klientui pranešti tuo metu žinomų subteikėjų pavadinimus, kontaktinius duomenis ir jų atstovus. Paslaugų teikėjas privalo informuoti Klientą apie minėtos informacijos pasikeitimus visu Sutarties vykdymo metu.

6.2. Subteikėjo ar ūkio subjekto, kuriuo grindžiama tiekėjo kvalifikacija, pasitelkimas nekeičia Paslaugų teikėjo atsakomybės dėl Sutarties įvykdymo.

6.3. Paslaugų teikėjas gali pakeisti ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija) ir subteikėjus, jeigu Sutarties vykdymo metu jie:

6.3.1. netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.3.2. Paslaugų teikėjo pasiūlyme nurodyto ūkio subjekto, kuriuo grindžiama Paslaugų teikėjo kvalifikacija, padėtis atitinka bent vieną iš pirkimo dokumentuose vadovaujantis Lietuvos Respublikos viešųjų pirkimų įstatymo 46 straipsniu nustatytų pašalinimo pagrindų.

6.4. Apie ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjų keitimą Paslaugų teikėjas iš anksto raštu turi informuoti Klientą, nurodydamas ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjų pakeitimo priežastis ir būsimus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjus. Pasitelkdamas ir vėliau keisdamas ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjus Paslaugų teikėjas turi užtikrinti, kad ūkio subjektai, kurių pajėgumais remiamasi (kuriais grindžiama tiekėjo kvalifikacija), ir subtiekėjai yra pajėgūs ir kompetentingi tinkamam jiems pavestų užduočių vykdymui. Ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjai gali būti keičiami tik gavus rašytinį Kliento sutikimą. Jeigu keičiami Paslaugų teikėjo pasiūlyme nurodyti ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), Paslaugų teikėjas privalo pateikti jų kvalifikaciją patvirtinančius dokumentus tai dienai, kai Paslaugų teikėjas kreipiasi į Klientą su prašymu juos pakeisti. Prieš duodamas sutikimą keisti tiekėjo pasiūlyme nurodytus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), Klientas privalo atlikti jų patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka ir Paslaugų teikėjas turės pateikti tokiai patikrai atlikti reikalingus dokumentus ir patikrinti naujų, Paslaugų teikėjo pasiūlyme nenurodytų, ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), pašalinimo pagrindų nebuvimą ir kvalifikacijos atitiktį. Prieš duodama sutikimą keisti Paslaugų teikėjo pasiūlyme nurodytus subteikėjus ar pasitelkti naujus papildomus subteikėjus, Klientas privalo atlikti jų patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka ir Paslaugų teikėjas turės pateikti tokiai patikrai atlikti reikalingus dokumentus. Taip pat naujai pasitelkiami subteikėjai turės atitikti šiuos kvalifikacijos reikalavimus:

|  |  |  |
| --- | --- | --- |
| **Reikalavimai, susiję su nacionaliniu saugumu** | | |
| 6.4.1 | Paslaugų teikėjas (jo pasitelkiamas jungtinės veiklos partneris) ir jo pasitelkiami subteikėjai negali kelti grėsmės nacionaliniam saugumui, kai ketinamos sudaryti sutarties pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. | Duomenys bus tikrinami pagal iš kompetentingų institucijų gautą informaciją, VPĮ 47 straipsnio 8 dalyje nustatyta tvarka.  Tiekėjas gali būti paprašytas ir turės pateikti tokiai patikrai atlikti reikalingus dokumentus ir/ar paaiškinimus. |
| 6.4.2 | Paslaugų teikėjas neturi interesų, galinčių kelti grėsmę nacionaliniam saugumui. Klientas draudžia pirkime dalyvauti tiekėjams, jų subteikėjams ar ūkio subjektams, kurių pajėgumais yra remiamasi, kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose. | Klientas iš Paslaugų teikėjo reikalauja šių (vieno ar kelių) dokumentų:  juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus perkančiajai organizacijai priimtinus dokumentus. |

6.5. Tiesioginis atsiskaitymas su ūkio subjektais, kuriais grindžiama Paslaugų teikėjo kvalifikacija, ar subteikėjais nenumatomas.

**VII SKYRIUS**

**SUTARTIES ĮVYKDYMO UŽTIKRINIMAS**

* 1. Sutarties įvykdymas privalo būti užtikrintas pateikiant pirmo pareikalavimo neatšaukiamą besąlyginę Lietuvos Respublikoje ar užsienio valstybėje registruoto banko garantiją (originalą) ar draudimo bendrovės laidavimo draudimo raštą. Sutarties įvykdymo užtikrinimo vertė turi būti ne mažesnė kaip 5 (penki) procentai pradinės Sutarties vertės (visos Sutarties kainos be PVM).
  2. Sutarties įvykdymo užtikrinimas turi užtikrinti, kad per 10 (dešimt) darbo dienų pagal pirmą Kliento rašytinį reikalavimą Sutarties įvykdymo užtikrinimą išdavęs bankas ar draudimo bendrovė sumokės Klientui visą Kliento nurodytą sumą (kuri negali būti mažesnė nei 5 (penki) procentai pradinės Sutarties vertės (visos Sutarties kainos be PVM) (Eur), jeigu Paslaugų teikėjas nevykdys ar netinkamai vykdys Sutartyje numatytus įsipareigojimus. Numatyta Sutarties įvykdymo užtikrinime suma yra minimalūs ir pagrįsti Kliento nuostoliai, kurių įrodinėti nereikia ir yra atlyginami Klientui pareikalavus.
  3. Sutarties įvykdymo užtikrinimas turi būti pateiktas (turi būti pateiktas ir draudimo įmokos apmokėjimą patvirtinantis dokumentas, jei Sutarties įvykdymas užtikrinimas draudimo bendrovės laidavimo draudimo raštu) ne vėliau kaip per 10 (dešimt) darbo dienų po Sutarties pasirašymo. Sutarties įvykdymo užtikrinimo trukmė turi būti ne trumpesnė nei Sutarties trukmė. Pratęsus sutartį Paslaugų teikėjas partęsia Sutarties įvykdymo užtikrinimą ar pateikia naują Sutarties įvykdymo užtikrinimą, atitinkantį Sutarties 7.1-7.2 papunkčių reikalavimus, galiojantį visą Sutarties pratęsimo laikotarpį. Sutarties įvykdymo užtikrinimo dokumentai, Paslaugų teikėjui paprašius, grąžinami pasibaigus Sutarties terminui ir tinkamai įvykdžius Sutartyje numatytus įsipareigojimus.
  4. Jei Paslaugų teikėjas nevykdo savo sutartinių įsipareigojimų dėl gedimų šalinimo garantinės priežiūros laikotarpiu Sutarties 1 priedo 7.8.7 skyriuje „Reikalavimai IBPS garantinei priežiūrai“ numatytais terminais, Klientas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti delspinigius pagal lentelėje nustatytus dydžius:

|  |  |  |
| --- | --- | --- |
| Incidento svarbos lygmuo | Gedimo šalinimo termino viršijimas, darbo valandos/darbo dienos | Delspinigių dydis už pavėluotą darbo valandą/darbo dieną Eur |
| *1* | *2* | *3* |
| Kritinė klaida (sutrikimas) | 1 darbo val. | 50 Eur |
| Svarbi klaida (sutrikimas) | 1 darbo diena | 40 Eur |
| Neesminė klaida (sutrikimas) | 1 darbo diena | 20 Eur |

7.5. Jei Paslaugų teikėjas nevykdo savo Sutartinių įsipareigojimų Sutartyje numatytais terminais, Klientas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,03 (trijų šimtųjų) procento dydžio delspinigius nuo laiku nesuteiktų paslaugų kainos be PVM už kiekvieną uždelstą dieną.

7.6. Jei Klientas nevykdo savo Sutartinių įsipareigojimų Sutartyje numatytais terminais sumokėti Paslaugų teikėjui už tinkamai ir faktiškai suteiktas paslaugas, Paslaugų teikėjas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,03 (trijų šimtųjų) procentų dydžio delspinigius nuo laiku neapmokėtos paslaugų kainos be PVM už kiekvieną uždelstą dieną.

7.7. Klientas negali reikalauti iš Paslaugų teikėjo kartu ir netesybų, ir realiai įvykdyti prievolę, išskyrus atvejus, kai Paslaugų teikėjas praleidžia prievolės įvykdymo terminą.

**VIII SKYRIUS**

**SUTARTIES VYKDYMO SUSTABDYMAS**

8.1. Esant svarbioms aplinkybėms, nepriklausančiomis nuo Paslaugų teikėjo valios, dėl kurių Paslaugų teikėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui pasikeitus galiojančiam teisės aktui ar įsigaliojus naujam teises aktui, kuris turi įtakos šios Sutarties vykdymui; kitos aplinkybės, kurios nebuvo žinomos pirkimo vykdymo metu su kuriomis susidurtų bet kuri kitas Klientas), Klientas turi teisę sustabdyti paslaugų ar jų dalies teikimo terminų eigą.

8.2. Atsiradus aplinkybėms, dėl kurių Paslaugų teikėjas negali vykdyti sutartinių įsipareigojimų, Paslaugų teikėjas apie tai nedelsdamas privalo informuoti Klientą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančią nuo Paslaugų teikėjo. Išnykus aplinkybėms, trukdžiusioms Paslaugų teikėjui vykdyti sutartinius įsipareigojimus, sustabdytas paslaugų teikimo terminas atnaujinamas.

8.3. Sutarties 8.1 ar 8.2 papunktyje nurodytais atvejais Paslaugų teikėjas ir Klientas pasirašo susitarimą dėl Sutartinių įsipareigojimų vykdymo sustabdymo, jame nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).

8.4. Maksimalus bendras Sutartinių įsipareigojimų vykdymo sustabdymų terminas – iki 6 (šešių) savaičių.

8.5. Tais atvejais, kai Sutarties vykdymas sustabdomas likus iki Sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki Sutartinių įsipareigojimų įvykdymo pabaigos.

8.6. Tais atvejais, kai Sutarties vykdymas sustabdomas likus iki Sutarties termino pabaigos daugiau laiko, nei galimas sustabdymo terminas, Paslaugų teikimo terminas pratęsiamas tokiam laikotarpiui, kuriam jis buvo sustabdytas.

8.7. Atnaujinant sutartinių įsipareigojimų vykdymą Klientas ir Paslaugų teikėjas pasirašo susitarimą dėl sutartinių įsipareigojimų atnaujinimo ir, esant poreikiui, atnaujintą Paslaugų teikimo reglamentą (paslaugų teikimo grafiką).

* 1. Atsakingoms institucijoms pratęsus Projekto veiklų įgyvendinimo datą ir Projekto finansavimą bei atsiradus nenumatytoms, nuo šalių valios nepriklausančioms aplinkybėms (galiojančių teisės aktų pakeitimų, valstybės institucijų sprendimų, veiksmų ar neveikimo, sąsajų su kitomis informacinėmis sistemomis neveikimo), kurios nulėmė tai, kad Paslaugų teikėjas nespėjo suteikti Sutartyje nustatytu terminu, paslaugų teikimo terminas gali būti pratęstas Šalims pasirašius susitarimą dėl Sutarties pratęsimo (atitinkamai, proporcingai nukeliant Paslaugų teikimo reglamente (reglamento dalis – paslaugų teikimo grafikas) galutinę paslaugų suteikimo datą, pasirašant Paslaugų teikimo reglamento pakeitimą) ne ilgesniam terminui kaip iki pratęstos Projekto veiklų įgyvendinimo pabaigos datos Sutarties 10.1 papunktyje nustatyta tvarka. Bendras paslaugų teikimo terminas kartu su pratęsimais negali viršyti 36 (trisdešimt šešių) mėnesių nuo Sutarties įsigaliojimo dienos.

**IX SKYRIUS**

**SUTARTIES GALIOJIMAS**

9.1. Sutartis įsigalioja nuo Sutarties pasirašymo ir Sutartyje numatyto Sutarties įvykdymo užtikrinimo pateikimo dienos ir galioja iki 2026 m. birželio 30 d. arba iki kol ji nėra nutraukiama teisės aktuose ar šioje Sutartyje nustatytais atvejais.

9.2. Nutraukus Sutartį ar jai pasibaigus, lieka galioti Sutarties nuostatos, susijusios su ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

9.3. Jei viena iš Šalių nevykdo Sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali vienašališkai nutraukti Sutartį, raštu įspėjusi apie tai kitą Šalį prieš 20 (dvidešimt) dienų ir pateikusi pagrįstus motyvus. Esminis Sutarties pažeidimas turi būti suprantamas ir pagal CK 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Esminiais Sutarties pažeidimais pagal Sutartį laikomi:

9.3.1. Kliento mokėjimo prievolės termino praleidimas ilgiau kaip 30 (trisdešimt) dienų;

9.3.2. Paslaugų teikėjo Sutartinių įsipareigojimų, terminų praleidimas daugiau kaip 30 (trisdešimt) dienų dėl Paslaugų teikėjo kaltės;

9.3.3. Paslaugų teikėjo pasiūlyme (pridedama) nurodytų specialistų ar vadovaujantis Sutarties 6.4 papunkčiu pakeistų specialistų, nepasitelkimas vykdant Sutartį;

* + 1. Paslaugų teikėjui taikytų delspinigių bendrai sumai viršijus 15 procentų pradinės Sutarties vertės (Sutarties kainos be PVM).

9.4. Klientas turi teisę vienašališkai nutraukti Sutartį, apie tai pranešęs Paslaugų teikėjui raštu prieš 30 (trisdešimt) dienų. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientui raštu prieš 30 (trisdešimt) dienų. Šiuo atveju Paslaugų teikėjas privalo visiškai atlyginti Kliento patirtus nuostolius.

9.5. Sutartis vienašališkai yra nutraukiama, jeigu paaiškėja Lietuvos Respublikos viešųjų pirkimų įstatymo (toliau –VPĮ) 37 straipsnio 9 dalyje, 45 straipsnio 21 dalyje ir (ar) 47 straipsnio 9 dalyje nurodytos aplinkybės.

9.6. Sutartis yra nutraukiama nedelsiant, kai Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (VPĮ 87 str. 4 d.).

9.7. Sutartis bet kada gali būti nutraukta VPĮ 90 straipsnio nustatyta atvejais ir tvarka, raštišku abiejų Šalių susitarimu ar kitais teisės aktuose numatytais atvejais.

**X SKYRIUS**

**KITOS SĄLYGOS**

10.1. Sutarties sąlygos Sutarties galiojimo laikotarpiu gali būti keičiamos šioje Sutartyje ir VPĮ 89 straipsnyje numatytais atvejais. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

10.2. Klientas atsakingu už Sutarties vykdymą asmeniu skiria *<konfidencialu>*.

10.3. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.

10.4. Visi ginčai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

10.5. Sutarčiai aiškinti bei ginčams spręsti taikoma Lietuvos Respublikos teisė.

10.6. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi. Šalis, neinformavusi kitos Šalies per nustatytą terminą apie minėtus pakeitimus, negali reikšti pretenzijų, jog kita Šalis netinkamai įvykdė savo įsipareigojimus, jei išsiuntė pranešimus arba atsiskaitė pagal paskutinius žinomus kitos Šalies rekvizitus.

10.8. Visi Šalių susitikimai (jei jų reikės) organizuojami nuotoliniu būdu, taip sumažinant aplinkos taršą (degalų išmetimą), išskyrus atvejus, kai fizinis susitikimas objektyviai būtinas.

10.10. Pirkimui taikomas Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 papunktis, kuriame nustatyta, kad pirkimas laikomas žaliuoju, kai perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, atsižvelgiant į pirkimo objektą, buvo vykdomas kaip žaliasis pirkimas.

10.11. Sutarties neatskiriami priedai:

10.11.1. Sutarties 1 priedas – Techninė specifikacija, 34 lapai;

10.11.2. Sutarties 2 priedas – Paslaugų perdavimo-priėmimo akto forma, 2 lapai;

10.11.3. Sutarties 3 priedas – Konfidencialumo pasižadėjimo neatskleisti informacijos, kuri taps žinoma vykdant sutartį, forma, 3 lapai;

10.11.4. Sutarties 4 priedas – Susitarimas dėl asmens duomenų tvarkymo, 17 lapų.

Pridedama:

1. Paslaugų teikėjo užpildyta pasiūlymo forma, 3 lapai.
2. Forma kvalifikacijai, 5 lapai.

**XI SKYRIUS**

**ŠALIŲ REKVIZITAI**

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, 01510 Vilnius  Tel. +370 5 271 7177  El. paštas: ird@vrm.lt  LT36 4040 0636 1000 1061  Lietuvos Respublikos finansų ministerija  Banko kodas 40400  Projekto sąskaita:  LT55 4040 0636 1000 1592  Lietuvos Respublikos finansų ministerija  Banko kodas 40400  Direktorė  Viktorija Rūkštelė | **PASLAUGŲ TEIKĖJAS****UAB “Asseco Lietuva”** Duomenys kaupiami ir saugomi Juridinių asmenų registre, kodas 302631095  PVM mokėtojo kodas LT100006181715  V. Gerulaičio g. 10, 08200 Vilnius  Tel. +370 5 210 2400  El. paštas: info@asseco.lt  A. s. LT64 7044 0600 0770 5693  AB SEB  Banko kodas 70440  Direktorius    Albertas Šermokas |